Puolipolvi: Nastola Triathlon Olympiamatka 24.8.2013\nJännä juttu.. en ole elämässäni KOSKAAN aiemmin vieraillut Nastolassa, mutta nyt parin viikon sisällä siellä on tullut vierailtua kahdesti. Molemmat kerrat liittyvät urheilutapahtumiin ja tässä lyhyt raportti ensimmäisestä reissusta..\nEnsimmäisen triathlonkokemuksen sain tämän vuoden kesäkuussa Narvitriathlonissa (blogitekstin löydät täältä). Tuossa tapahtumassa syttyi kipinä joka ei ole hiipunut vaan päinvastoin - se on syttynyt yhä kuumempaan liekkiin! Tarkoitus olikin heti nivusvammasta toipumisen jälkeen osallistua seuraavaan tapahtumaan Vehmaalle, mutta tapahtuma jäi näkemättä kun en saanut työvuoroa vaihdettua. Pettymys oli karvas.. Sisäinen liekkini kaipasi polttoainetta ja varsin pian päätinkin osallistua mihin tahansa Suomessa järjestettävään triathlonkisaan vielä tämän syksyn aikana. Vaihtoehtoja oli kaksi: Helsingin citytriathlon sekä tämä Nastolan kisa. Valitsin jälkimmäisen, koska siinä oli pidemmät matkat ja uinti tapahtuisi avovedessä...\nEn ehtinyt kisaan sen kummemmin valmistautua. Lähinnä olen treenaillut juoksua tämän syksyn, mutta toki pyörälenkkejäkin on tullut heitettyä. Alkusyksy on ollut tosi kiireistä aikaa töissä ja sama meininki jatkui myös kisaa edeltävällä viikolla. Vedin ensiapukurssia turvallisuusalan opiskelijoille ja koko perjantain otin vastaan näyttöjä ilmatie-esteen ja tajuttomuuden hoidosta. 27 x n.10 läimäytystä lapaluiden väliin aiheutti aikamoisen hartiajumin, jonka pelkäsin pilaavan kisan jo ennen starttia. Päivän jälkeen päätin, että on keksittävä jokin toinen tapa ensiaputaitojen osoittamiseen, kuin opettajan hakkaaminen. Mietin myös että onkohan samanlaiset kokemukset joskus johtaneet elvytysnuken kehittämiseen? :)\nNiskajumista huolimatta teimme työpäivän jälkeen lähtöä koko perheen voimin. Pakkasimme yöpymisvarusteet asuntovaunuun ja mukaan tuli myös säkillinen urheiluvarusteita. Aikamoista varusteurheilua tämä triathlon.. Kun muut kamat olivat jo vaunussa, niin ajattelin vielä rasvata pyörän ketjut ja tarkistaa ettei ruuvit ole löysällä. Etujarru hieman laahasi vannetta vasten päätin säätää sen myös kuntoon, koska kisassa oli infon mukaan jonkinlainen pyörän katsastus. Palautinjousta säätäessäni alkoi säätöruuvi pyöriä yhtäkkiä pelottavan kevyesti.. Kierteethän siitä meni ja jarrupala jumittui totaalisesti vannetta vasten. Jos kisassa ei olisi ollut katsastusta tiedossa, olisin varmaan irroittanut jarrupalan kokonaan, mutta nyt oli keksittävä jokin muu keino. Äkkiä vaan pyörä kyytiin ja paikalliseen pyöräliikkeeseen kysymään löytyisikö uutta jarrua tilalle. Liike oli menossa juuri kiinni, mutta taisin näyttää niin epätoivoiselta, ettei myyjä raaskinut jättää minua oman onneni nojaan vaan jäi ylitöihin vaihtamaan uuden jarrun rikkoontuneen tilalle! Kiitokset vain Suomisen pyörän henkilökunnalle.. Ei ole ensimmäinen kerta, kun saan hyvää palvelua ko. liikkeestä.. :)\nKun pyörä oli kunnossa ja perhe autossa starttasimme vihdoin kohti Nastolaa. Ajomatkaa oli vajaat 300 km ja ilta oli pitkällä kun saavuimme perille Pajulahden urheilukeskukseen. Paikalla oli melko paljon autoja, mutta vaimo bongasi meille hyvän paikan alueen laitamilta. Iltapalan jälkeen koko porukka painui pehkuihin, eikä mennyt kauan kun jo nukuimme sikeästi. Aamulla nousin varhain syömään aamupalaa, että ruoka ehtisi hieman painumaan ennen starttia. Samalla kävin järvellä katsomassa täydenmatkan kilpailijoiden uintiosuutta. Hieman hirvitti ajatella että itsekin pitäisi pulahtaa hetken päästä samaan järveen uiskentelemaan.. Ilma oli melko kylmä, joten ajattelin ettei vesikään taida olla kovin lämmintä.\nKisatoimistosta hain kirjekuoren, josta löytyi kauhea nippu kilpailunumeroita. Juoksu- ja hiihtokisoissa olen tottunut kantamaan vain yhtä numeroa, mutta triathlonissa täytyy näköjään jokainen varuste merkata erikseen. Vaunulla liimasin tarrat kypärään, pyörän satulatolppaan ja varustekassiin. Pyöräilylaseille ei sentään ollut omaa numeroa, mutta nilkkapannassa sellainen oli ja yksi numero oli vielä kisapukuunkin. Ohjeiden mukaan numeron piti olla pyöräilyosuudella selkä- ja juoksuosuudella vatsapuolella... Eikä hakaneulojakaan ollut kirjekuoressa yhtään. Marssin siis takaisin kisatoimistoon kysymään löytyisikö sieltä kuminauhaa ja olihan sitä siellä. Sain lopulta numeron kiinni kuminauhaan ja olin tyytyväinen... Olin oppinut jotakin uutta triathlonista!\nKun kaikki varusteet olivat valmiina, vein ne vaihtopaikalle oman numeron kohdalle odottamaan. Odotella sain vielä itsekin hieman ennen kuin kuuluttaja aloitti kisainfonsa. Päivä oli lämmennyt aamun viileyden jälkeen ja kelistä oli tulossa jopa helteinen. Sen verran taisin olla hermostuksissani, ettei kuuluttajan reittiohjeista ei jäänyt mieleen yhtään mitään. Sykemittarin olin pukenut jo aamulla kisapuvun alle ja mittarin mukaan sydän luuli että kisa olisi jo alkanut. Parikymmentä minuuttia ennen starttia kiskoin Blue Sea märkkärin (Motonet 39e) päälleni ja kävelin rantaan vähän uiskentelemaan. Vesi ei tuntunut ollenkaan liian kylmältä.. Ainoastaan naamaa hieman paleli pienellä verryttelyuinnilla. Sählykentällä kolhiintunut olkapää vihoitteli vapaauinnissa, mutta rintaa pystyin uimaan kivutta. Vammat ja uintikunnon huomioiden asetuin hyviin lähtöasemiin viimeiseksi rannalle. Annoin muun porukan sännätä veteen ja lähdin rauhassa uiskentelemaan kohti vastarannalla näkyvää poijua. Kohina ympärillä oli melkoinen ja uin varovasti mahdollisimman väljillä vesillä. Aloitin vapaauinnilla siten, että hengitin vain oikealta puolelta. Noin joka kolmannen henkosen yhteydessä tarkistin myös uintisuunnan, joka pysyi yllättävän hyvänä. Suunnan pitämisessä auttoi varmasti myös rinnalla uivat muut triathleetit.. virran mukana oli helppo edetä. Vuorottelin vapaa- ja sammakkouintia sen mukaan miltä olkapäässä tuntui. Yhtään kolhua en saanut matkalla, mutta jotakin taisin kyllä hieman potkaista.. SORRY! Ympärillä uivien jalkoja katsellessa huomasin ettei muut käyttäneet jalkojaan juuri ollenkaan uinnissa. Tämä ehkä säästää koipia pyöräily ja juoksuosuuksille, mutta itse en kyllä vielä osaa uida pelkkiä käsiä käyttäen.\n1500 metrin uinnin jälkeen nousimme rannalle ja kellotin väliajaksi n. 34 minuuttia. Virallinen uinnin väliaika otettiin kuitenkin kentän laidalla, johon oli ehkä pari sataa metriä matkaa. Väliajan lisäksi ei kellossa paljon muuta näkynytkään. Syketoiminto oli simahtanut uintireissun aikana, mutta arvioni mukaan syke oli uinnin jälkeen paljon rauhallisempi kuin ennen sitä. Vaihdossa riisuin märkäpuvun, kuivasin jalat ja puin sukat jalkaan koska halusin tällä kertaa välttää ylimääräiset hiertymät ja rakot. Myös kypärä kuului pukea päähän jo tässä vaiheessa ja tietysti se kuminauhanumero. Pyörää piti taluttaa tien laitaan saakka, jossa oli lankku merkkinä varsinaisen pyöräilyosuuden alkamisesta. Sitten ei muuta kuin lukot kiinni ja menoksi. Reitti oli heti alusta saakka todella mäkinen ja nopeudet vaihtelivat noin 10 ja 60 välillä. Heti ensimmäisissä mäissä huomasin ettei vaihteet toimineet kunnolla ja taas opin jotain uutta triathlonista: Pyörä pitäisi tietysti testata aina kuljetuksen jälkeen, mutta eipä nyt vaan tullunna mieleen. Ilmeisesti vaunussa oli joku kassi tms. painanut takavaihtajaa hieman väärään asentoon eikä vaihteet tämän vuoksi oikein pysyneet silmässä. En kuitenkaan pysähtynyt niitä korjaamaan, koska olin jättänyt työkalutkin pois matkasta kuorman vähentämiseksi :) Vaihdeongelmista huolimatta sain ohiteltua melko paljon porukkaa... Itselläni triathlonin lajit paranevat loppua kohden mikä on suorituksen kannalta ihan kiva juttu. On mukavampi ohitella jatkuvasti kilpakavereita, kuin tulla ohitetuksi. Pidin hyvää tempoa yllä koko pyöräilyn, mutta sellaisen "viimeisen puristuksen" jätin käyttämättä, koska toivoin juoksuunkin riittävän vielä tehoja.\nJuoksuvaihdossa kuulin tyttäreni kirkkasäänisen kannustuksen kentän laidalta ja sehän nosti fiilikset ihan pilviin <3 Hurjasti perheelleni vilkutellen säntäsin juoksuosuudelle ja valitsin vauhtiasteikolta sellaisen rennon/reippaan askelluksen. Edelleen sain ohitella porukkaa ja tsemppauksia sateli puoliin ja toisiin. Triathlonistit tuntuvat olevan mukavaa porukkaa.. Alkumatkasta juoksureitti laskeutui ihan rantaan, mutta siitä sitten lähdettiin taas nousemaan ylöspäin.. ja kohta taas alas! Suurimmaksi osaksi reitti kulki asfaltoitua jalkakäytävää pitkin, mutta välillä juostiin myös metsäpolkujakin. Juomapisteitä oli mukavasti ja taisinkin joka pisteeltä hörpätä vettä tai kuntojuomaa. Kääntöpaikan jälkeen lisäsin hieman vauhtia, kun tiesin että enää on 5 km jäljellä. Loppumatkaksi sain myös juoksukaverin, jonka kanssa pidimme noin 4 min/km vauhtia maaliin saakka. Fiilis maalissa oli ihmeellisen fressi. Jaloissa ei ollut happoja, vatsassa ei vellonut ja pää toimi. Vähän kävi mielessä, että olinko ottanut kisan turhan löysästi, kun maalissa ei tuntunut pahalta. Mutta ihan hyvä näin.. kokemukseni mukaan usein hyvin menneestä kisasta jää fiilis, että pikkuisen olisi voinut puristaa vielä enemmän. Ehkä sitä puristusvaraa ei kuitenkaan olisi niin paljoa ollut, vaikea sanoa. Ensi vuonna kuitenkin kokeillaan taas hieman suuremmilla tehoilla ja pidemmällä matkalla!\nKisakeskuksena Pajulahti oli mitä parhain.. Nastolan Triathlon oli hienossa ympäristössä erittäin upeasti järjestetty tapahtuma, joka ansaitsee pelkkää kiitosta! Kiitos ei kuitenkaan paljoa kehitä, joten tässä järjestäjille vielä hieman vinkkejä (jos satutte lukemaan):\n- Matkan varrelle voisi laittaa kilometrikylttejä, jotta kilpailijat tietävät paljonkon matkaa on jäljellä.\n- Vaihtopaikalla voisi olla enemmän vessoja.. vaikka muutama bajamaja (nyt vain 1 wc?).\n- Kilpailunumeroiden ja nimien synkronointiin lisää tarkkuutta (ainakin minun numerollani oli jonkin toisen kilpailijan nimi.. tuloksista tämä virhe kuitenkin myöhemmin pyynnöstäni korjattiin).\nMutta mutta.. tämä oli upea tapahtuma kerta kaikiaan! Kipinä sisälläni sai nyt polttoainetta ja syttyi todelliseksi roihuksi. Kisan jälkeen on netissä vierähtänyt hetki jos toinenkin tulevista Ironmankisoista ja triathlonpyöristä haaveillen.. Saa nähdä mihin tämä vielä johtaa!?\nTässä vielä chippiajat:\nUinti (1500m) 00:35:38\nPyöräily (40km) 01:17:16\nJuoksu (10km) 00:41:14\nTerveisin - PUOLIPOLVI\nLähettänyt Mikko klo 14.19\nMikko 6. syyskuuta 2013 klo 0.47\nLupasin lyhyen raportin, mutta pitkältähän tämä näyttää.. Pitää yrittää jatkossa vähän tiiistää.\nPs. Tänään aamu-uinnilla vapari sujui paremmin kuin koskaan ennen! Ensimmäistä kertaa tuntui siltä että uintia olisi voinut jatkaa vaikka miten pitkään.. En lähtenyt silti ahnehtimaan vaan tyydyin tunnin uintiin; tuloksena 2,2 km. Flow-fiiliksen takasivat rauhallinen vauhti ja tasainen hengitys :)


Tositteidenhallinta mobiilisti on yksinkertaista ja tehokasta Acubiz One -sovelluksen avulla\nAcubiz One\tKulujen kirjaus ja hallinta kännykällä\nHoida kaikki kuluihin, matkakorvauksiin, ajoihin ja hyväksymiseen liittyvä milloin tahansa, missä tahansa mobiililaitteellasi. Acubiz One yhdistää matka- ja kulujenhallinnan yhdessä paikassa. Acubiz One on työkalusi, kun haluat tehdä lopun kuittirumbasta ja työpäivästäsi helpompaa.\nHyväksy % cookie_types evästeet katsoaksesi tämän videon.\nYksinkertainen kirjaus ja käsittely.\nSäästä aikaa ja sano hyvästi manuaalisille prosesseille\nLopeta kuittirumba ja aikaa vievät prosessit! Acubiz One tarkoittaa tehokasta ja yksinkertaista kustannusten hallintaa rekisteröinnistä hyväksymiseen ja kirjanpitoon sekä aina raportointiin saakka. Lopputuloksena on avoin ja selkeä prosessi ja lukemattomia etuja yrityksesi työntekijöille, talousosastolle ja johdolle.\nRekisteröi kulu muutamalla klikkauksella.\nSeuraa ajettuja kilometrejä automaattisesti.\nHyväksy tai hylkää muutamalla klikkauksella\nMuutamalla klikkauksella voit lähettää yksittäisiä tositteita tai täydellisiä matkalaskuja ja päivärahakirjauksia hyväksyttäväksi sekä kirjata työaikaa ja matkoja. Säästät aikaa ja voit helposti kirjata tapahtumat hotellissa, lentokentällä, toimistossa [voit itse jatkaa luetteloa] … Jos sinulla on yrityksen maksukortti kytkettynä Acubiziin, tapahtumasi tulevat kännykkääsi automaattisesti ja sinulla on reaaliaikainen näkymä kuluihisi.\nEsihenkilönä ja hyväksyjänä oleminen helpottuu. Kulujen hyväksyntä on vaivatonta ja työntekijöistä tulee kustannustietosempia.\nKäyttö on joustavaa sillä voit hyväksyä tai hylätä kuluja liikkeessä – sinun ei siis tarvitse olla samassa maantieteellisessä paikassa koska digitaalinen prosessi tekee työstä paikkariippumatonta.\nTalousosaston työ helpottuu. Ei enää puuttuvia kuitteja, puutteellisia tietoja tai tietojen käsin syöttämistä järjestelmiin! Lopeta kuittirumba ja kuittien jahtaaminen – matka- ja kululaskut tulevat ajallaan ja pelätyt pullonkaulat kuukauden ja kvartaalin lopussa ovat historiaa. Saat myös paremman kokonaisnäkymän yrityksen talouden tilanteeseen reealiajassa ja yksinkertaisemman sekä virtaviivaisemman prosessin.\nSuunniteltu käyttäjäystävällisyys edellä.\nMuokkaa Acubiz One itsellesi sopivaksi\nAcubiz One on luotu loppukäyttäjää ajatellen ja sovellusta voi muokata mieleisekseen. Sovelluksessa on paljon nerokkaita toimintoja ja ominaisuuksia ja voit tehdä käyttöliittymästä itsellesi sopivan suosikkien ja oikopolkujen avulla:\nKaavio tulevista saatavista\nYhteenveto kuluista, ajokilometreistä ja työajasta\nTarjoamme jatkuvia päivityksiä, nopeaa ja ystävällistä tukea sekä turvallista tietojenkäsittelyä.\n"Acubizin avulla voin keskittyä siihen mihin minut on palkattu. Ja se on todella hyvä asia sekä minulle että yritykselle."\nSune Kristensen | kansainvälisen liiketoiminnan kehittäjä Louis Poulsen International\n"Acubizissä on todella hyviä toimintoja, joista jokainen auttaa tekemällä prosessista vielä nopeamman ja helpomman."\nVibeke Reuther | Kirjanpitäjä ISS\nTarjoamme ratkaisuja ja palveluja työntekijöiden kulujen hallintaan ja kaikkiin kustannusten hallintaa koskeviin prosesseihin. Ratkaisumme voidaan yhdistää ja integroida laajalti ja lopullinen kokoonpanonne riippuu yrityksenne tarpeista.


Yhteiskuntasopimus olisi positiivinen signaali\n29.02.2016 klo 23:07\nLaihakin sopu on parempi Suomelle kuin jatkuva riita.\nYli kymmenen kuukautta sitä synnytettiin ja karkauspäivänä se syntyi, ainakin melkein. Kyse on pääministeri Juha Sipilän (kesk) keväällä käynnistämästä yhteiskuntasopimushankkeesta, jonka tavoitteena on parantaa suomalaisten yritysten hintakilpailukykyä suhteessa kilpailijamaihin.\nYhteiskuntasopimus haluttiin, koska Suomen talouskasvu on yksi Euroopan heikompia, väestö ikääntyy ja työssäkäyviä kansalaisia on julkisten palveluiden rahoittamiseksi liian vähän.\nAlustava yhteiskuntasopimus ei ole mikään haamuloikka hintakilpailukyvyn parantamiseksi, mutta se on silti positiivinen ponnistus, joka näyttää, että Suomessa osataan yhä puhaltaa yhteiseen hiileen.\nNyt tehdyssä yhteiskuntasopimuksessa suomalaisyritysten kilpailukykyä kiritetään luopumalla ensi vuonna palkankorotuksista, pidentämällä vuosittaista työaikaa 24 tunnilla sekä leikkaamalla julkisen sektorin työntekijöiden lomarahoja. Lisäksi työnantajien maksamista työn sivukuluista osa siirretään työntekijöiden maksettaviksi.\nPalkansaajan kannalta sopimus tarkoittaa käteen jäävien tulojen pienenemistä. Sen vuoksi olisi suotavaa, että hallitus toteuttaisi lupaamansa verojen kevennykset, jotta kansalaisten ostovoima ei hyydy.\nMaanantaina yhteiskuntasopimuksen hyväksyivät jo EK, STTK, Akava ja Kuntatyönantajat. Sen sijaan SAK:n tekee päätöksensä vasta ensi maanantaina. Jää nähtäväksi, mitä tekee Auto- ja kuljetusalan liitto AKT, joka ilmoitti jo joulukuussa, ettei se lähde mukaan sopimukseen.\nHallituskaan ei vielä maanantaina hyväksynyt yhteiskuntasopimusta, mutta oli tyytyväinen siihen, että järjestöt saivat vihdoin sopimuksen aikaan. Pääministeri Sipilä totesi tiedotustilaisuudessa, että yhteiskuntasopimus näyttäisi antavan edellytykset luopua hallituksen kilpailukykypaketista, eli moneen kertaan moititusta pakkolakipaketista.\nPääministeri Sipilä on ollut aiemmin ehdoton sen suhteen, että yhteiskuntasopimuksen yksikkötyökustannusten leikkausten pitää olla viiden prosentin suuruiset. Alustavissa laskelmissa leikkaukset jäisivät noin 3–4 prosentin tasolle. Toisaalta yritysten hintakilpailukykyä parantaa myös yhteiskuntasopimuksessa esitetty palkankorotusten nollalinja, jonka vaikutus on sitä suurempi, mitä enemmän palkat nousevat kilpailijamaissa.\nAlustavan yhteiskuntasopimuksen suurimmat pettymykset liittyvät paikalliseen sopimisen epämääräisyyteen sekä siihen, johtaako vientiala jatkossa palkkaneuvotteluita, kuten aiemmin on kaavailtu.\nTämän vuoksi hallitus haluaa tavata työnmarkkinajärjestöt ja Suomen yrittäjät tiistaina keskustellakseen tarkemmin yhteiskuntasopimuksen pelisäännöistä.\nYhteiskuntasopimuksen ansiona voi pitää sitä, että neuvotteluratkaisu ylipäätään syntyi. Parhaimmillaan sopimus voi luoda positiivista näköalaa talouteen ja rauhoittaa työmarkkinoita.\nVaikka sopimuksen käytännön vaikutukset näyttävät jäävän laihemmiksi kuin hallitus alun perin toivoi, on laihakin sopu parempi kuin jatkuva riita.\nJuttua korjattu 1.3.2016 klo 12.14: Jutussa puhuttiin aiemmin prosenttiyksiköistä, vaikka kyse oli prosenteista.


How to be a Bridezilla: I'm The Crazy One\nSyksy 2001. Olin 15-vuotias ja juuri eronnut poikakaverista, jonka kanssa taisin seukata huimat kaksi kuukautta. Jos sitäkään.\nMenimme Anttilan kemppariin ystävän kanssa tapaamaan sen poikakaveria. Poikakaverilla oli kaveri mukana... Kuka muukaan kuin Sulho. En muista, että kumpikaan olisi uskaltanut mitään toisilleen sanoa, mutta siitä kai se hurja rakkauden kipinä sitten syttyi...\nPari viikkoa myöhemmin olin menossa ystävän luo ja tekstasin Sulholle ujosti, että "No mitä mä nyt niille sanon?! Ollaanko me yhessä vai ei?"\nVastaukseksi sain "Ihan sama" ja tässä sitä nyt ollaan.\nJos saisin rahaa (sanotaan nyt vaikka vitosen) joka kerrasta kun olen kuullut lauseen "Ei noin nuorena alotetut suhteet koskaan kestä" tai "nuorena pitäisi mennä ja kokea" (yleensä vielä samassa lauseessa) minun ei varmaan tarvitsisi tehdä töitä... Ainakaan kuukauteen. Yleensä vastasin vain jotain epämääräistä muminaa, mutta näin jälkiviisaana olisi pitänyt haistattaa kaikille epäilijöille paskat. Ja miten ihmeessä se, että mä löysin Sulhon nuorena ryöstää minulta jotenkin parhaat nuoruusvuodet?! Ihmiset. Please.\nOnhan tässä pitkässä seurustelusuhteessa ja siinä, että ollaan tavattu nuorena niin huonotkin puolet.\n- Sulho tietää tasan tarkkaan millon väännän valeitkua. Ja kyllä, yritän käyttää tätä korttia usein jos en saa tahtoani läpi. Yleensä se kuitenkin toimii, siitäkin huolimatta että Sulho tietää sen feikiksi. (Tilanteessa vaan saan alkuun huudot "et jumalauta ala nyt vääntämään pakolla sitä itkua!" mutta alan silti.)\n- Sulho osaa huiputtaa minut siivoamaan. Se pyytää, että "voisitko sä imuroida" ja luultavasti mä vastaan, että "en jaksa". Sulho nakkelee niskoja, heittäytyy dramaattiseksi ja tarttuu imurin varteen sekä luultavasti laukaisee jonkun ikivihreän lauseen kuten "mä joudun tekemään täällä kaikki hommat", josta mä raivostun ja käyn repimässä siltä sen imurin. Ja luultavasti siivoan myös keittiön. Ja pyyhin pölyt.\n- Edellä mainittu toimii myös koirien ulkoilutukseen. Ja nurmenleikkaamiseen. Ja ruuanlaittoon.\n- Sulholla on joku mystinen kuudes aisti millä se pystyy lukemaan mun ajatuksista mitä mä olen ostanut sille joulu tai synttärilahjaksi.\n- Sulho tietää, että jos aikoo päästä lähtemään mun kanssa ajoissa yhtään minnekään niin kannattaa mennä 5 minuuttia ennen lähtöä istumaan autoon valmiiksi. (Se ajaa mut hulluuden partaalle, mutta kumma kyllä ollaan ajoissa kaikkialla.)\nOnhan siinä hyviä puoliakin. Paljon. Ei kai tässä muuten häitä suunniteltaisi. Ja muuten, se tyttö ja sen poikakaveri joiden ansiosta tavattiin Sulhon kanssa on edelleen yhdessä. Ja menevät ensi kesänä naimisiin. (Että raikkaat syysterveiset vaan kaikille teinirakkaus-suhteiden epäilijöille!)\nPeeäs, löysin potenttiaalisen (lue: täydellisen) häätanssi kappaleen. Turha urkkia - en kerro kuitenkaan mikä se on. Menen nyt kuuntelemaan sen puhki ja itkemään silmät päästäni.\nLähettänyt Niina klo 5.30\nH 26. marraskuuta 2013 klo 12.57\nKirjoituksesi todella osui hyvin minunkin elämääni: olen seurustellut 14-vuotiaasta saakka, ja minuakin on lähes kymmenen vuotisen yhteisen taipaleemme aikana ärsyttänyt ympärillä olevilta ihmisiltä kuullut kommentit kuinka nuoruus menee hukkaan, ja kuinka nyt jää paitsi jostain mahtavasta... En vaan ymmärrä. Tuo listasi suhteen huonoista puolista oli tosi hauska, ja tunnistin monesta kohdasta itseni...erityisesti tuo tekoitku, mitä juuri vasta eilenillalla yritin taas vääntää: toinen vaan nauroi vieressä katketakseen... Hmph.\nKiitokset kivasta kirjoituksesta! :)\nNiina 26. marraskuuta 2013 klo 15.57\nKiitos itsellesi ihanasta kommentista! Kiva kuulla että meitä muitakin "nuoria pareja" on :) mä aina ivmettelen nuita "nuoruus menee hukkaan"-kommentteja yhtä paljon... luuleeko ihmiset että kun teininä alkaa seurustelemaan niin on jotenkin kahlittu kotiin? Me ollaan ainakin menty ja rymytty, nikn kotimaassa kuin ulkomaillakin :) enkä todellakaan koe että jostain olisin jäänyt paitsi... enemmänkin oon tosi onnellisessa asemassa ku oon pennusta asti olla tuon yhen kanssa :)\nNii tuokin välillä vaan naura ja sekös saa mut itkemään vaan kovempaa :')\nAnonyymi 20. helmikuuta 2014 klo 12.22\nHahaaa, toi autoon meno! Tähän rinnastettavissa on asia mitä minä vihaan: oven edessä pojotus eteisessä kun puen ja koitan tehdä lähtöä, ja pahin: oven avaus rappukäytävään ja siinä _oven _raossa mun odotus!! aaarghhhhhh :DDD mut jee, oon kohta lukenu täältä kaikki :) -Riikka M.\nNiina 26. helmikuuta 2014 klo 15.33\nHyvä Riikka! Ja miehet. Pirullisia olentoja ku tuolleen psykologisesti meitä ohjailee!\nAnonyymi 24. tammikuuta 2015 klo 20.06\nMäkin oon saanu kuunnella noita "nuoruus menee hukkaan" kommenteja kun saman kanssa ollu 14 vuotiaasta asti ja nyt juurikin tulee 7 vuotta ja juuri kihloihin menty :) Paljon on yhessä juostu ja tehty :) Välillä tulee juurikin se olo että oonkohan jääny jostain paitsi mutta oon ollu 7 vuotta onnellinen, eiks se oo se pääasia :)\nNiina 24. tammikuuta 2015 klo 20.22\nOn, se on se pääasia <3 Pidä kiinni siitä toisesta jos vaan itsellä on hyvä olla. Älä kuuntele muita! Muistan kyllä, että varsinkin siinä kahdenkympin rajapyykin kohdalla sai kuulla paljon (huonoja) neuvoja. Onneksi en kuunnellut.. muuten en olisi tässä! :)\nWhite Shoes Are Only For Hookers and Brides\nSucker For Shoes\nHere Comes The Bride(zilla)\nOlisiko tämä sinun unelmien hääpuku?\nKyseessä on rakkaan ystäväni Blue by Enzoanin kaunis hääpuku. Mekko on kokoa 36-38 ja takaa löytyy vetoketju sekä kaunis laah...


Beer butt chicken eli Olutpeppukana uunissa - Paahtaja & story goes like this... - Vuodatus.net\nVihdoin viimeinen sai Paahtajakin aikaiseksi kokeilla netissä jo legendaksi muodostunutta Beer butt chickeniä...tuttavallisemmin "Broileria jolla on olutta hanurissa". Alkuperäisessä reseptissä herkku kypsennetään grillissä epäsuoralla lämmöllä. Oma grillauskalustoni on kuitenkin hävettävän heikko...yhdellä polttimolla varustettu "matkakaasugrilli"- vekotin jonka pelkkä omistaminen laskee pisteitäni gastronomien ranking-listalla jonnekin wannabee-kokkien tasolle...ainakin lajin ollessa grillaus. Rehellisesti tunnustettuna en ole tänä kesänä grillannutkaan kuin kahdesti, ensimmäisen kerran pääsiäisenä- kärvensin muutaman makkaran melkein syömäkelvottomaan kuntoon. Toinen kerta oli sitten Juhannuksena, silloin esittelin kyläilemassä ollessani mielikuvitustani lajissa jossa pääosaa esitteli possun sisäfile ja tuulesta temmattu täytettyjen tomaattien ohje. Sinänsä harmi ettei kyseistä ruuanlaittosessiota tullut kuvattua ja sen myötä dokumentoitua jälkipolville.\nPäätön kana. Anteeksi, päätön broileri valmiina lautaselle.\nMuttta nyt asiaan...kaikki itseään kunnoittavat ruokablogistit ovat jo aikapäiviä sitten kirjoittaneet jutun jota koristaa irstaan näköinen sheivattu tipu...anteeksi, tarkoitan siis broileria joka likaisen mielikuvituksen omaaville tuo mieleen irstaan näköisen sheivatun tipun, sitä minkä mielikuvan tipun sisuksiin työnnetty kaljatölkki aiheuttaa en sano mitään. Moraalin vartijoita, ja niitä jotka ottavat kirjoittamani tosissaan voin lohduttaa ajatuksella kalkkunan täyttämisestä...jep, mielikuvanne on luultavasti ihan oikea. Taidan pitääkin tämän mielessäni Joulun bloggailuja miettiessäni.\nReseptin ideanahan on se, että olut hoyrystyessään mehevöittää brilerin sisältä ja estää sen kuivumisen. Oluen sekaan voi pistää mitä tahansa maustetta joka ainakin periaatteessa maustaa myös broilerin...varmaan päälle pelaajat kaatavat mausteet reilulla kädellä suoraan tipun sisuksiin. Samaten pintamaustaminen kannattaa tehdä ronskisti, mieluiten yksi ruokalusikallinen enemmän mitä ajattelit on hyvä nurkkisääntö melkein mille tahansa mausteelle. Resepti myös toimii hienosti- broileri ei varsinanaisesti oluelta maistu mutta sisusta on mehevää...oluen sijaan luultavasti myös Cokiskin luultavasti toimisi, uskoisin ainakin.\nTipu käänsi ujouttaan selkänsä kuvaajalle.\npintamaustamiseen jotain valmista tai itse tejtyä mausteseosta. Itse käytin 3 rkl Turkista ostettua "broilerimaustetta" ja savusuolaa.\nLähettänyt: paahtaja - 4.7.2011 klo 12.21


(Virka)rikokset suomessa - Potkut ja työttömyys - Suomi24 Keskustelut\nOnko sinusta tuntunut että tämän valtakunnan tuomioissa on jotain vikaa? Johtajia silitellään hiukan vastakarvaan ja jos jotain tuomioita jaetaan niin niistäkin vähennetään vielä julkisuuslisän verran pois! Mutta annappas olla kun väsätään lakeja köyhille ja esim. aktivoitaville työttömille. Silloin työtön voidaan tuomita syylliseksi siihen että työnantaja ei ota töihin! Eli on syyllinen työnantajan päätökseen mihin ei voi itse juurikaan vaikuttaa laillisin keinoin.\nEntäs isot johtajat ja muut päättäjät sitten:\nMatti Nissinen -tutkinta kompuroi jo ensi metreillään 26/03/2017\n"Oikeusministeriö arvioi, voiko Nissinen jatkaa tehtävässään!"\nNo, voi hyvänen aika! Eikö se ole jo aika selvää?!?!\nRikosylikomisario Jari Aarnio (huumeyksikön entinen päällikkö)\nHelsingin poliisin huumeyksikön entinen päällikkö, rikosylikomisario Jari Aarnio tuomittiin perjantaina 30.9.2016 Helsingin hovioikeudessa kolmen vuoden ehdottomaan vankeusrangaistukseen niin sanotussa Trevoc-haarassa. 03.10.2016\nTullin Hartikaiselle vakava huomautus – voi palata tehtäväänsä 10.2.2015\nIlmeisesti Tullin johtajistossa on vielä valtataistelukin koskapa on tällainen "Antti Hartikainen takaisin Tullin pääjohtajaksi" - adressi 3.2.2015\nTullin johdossa käytävä valtataistelu repii viraston riekaleiksi 18.2.2016\nValtiovarainministeriö valmistelee Tullin pääjohtajan syrjäyttämistä 27.5.2016\nTässä on esimerkkejä vain lähiajan kiinni jääneistä johtavista virkamiehistä. Merkillepantavaa on että kaikki ovat saaneet kovin kevyet tuomiot? Samoin EK:n ja isojen firmojen johtajistoa lappaa korkeimmissa virkapaikoissa ja välittömästi takaisin eikä mitään esteellisyyttä muka ole!\nEntäs kansanedustajat? Hesarin mukaan kansanedustajissa on melkoinen joukko tuomion saaneita!\nMarraskuussa 2015 Stubb sanoi eduskunnan kyselytunnilla 90 prosentin hallintarekisteriä koskevista asiantuntijalausunnoista olevan myönteisiä, vaikka todellinen luku on kymmenen prosenttia. Siis valehteli, mutta ei mitään muuta kuin: Hyi, hyi Alex ja nimitys Euroopan investointipankin varapääjohtajaksi.\nMyös Mauri Pekkarista syytettiin valehtelusta ministerinä eduskunnannalle: "Edellä sanotun perusteella kiinnitän entisen ministerin Mauri Pekkarisen huomiota siihen, että esiinnyttäessä eduskunnassa ministerin asemassa tulisi lausumia annettaessa eduskunnan tiedonsaannin turvaamisen kannalta pyrkiä etukäteen varmistumaan tietojen oikeellisuudesta ja väärinkäsitysten välttämiseksi riittävästä täsmällisyydestä. Saatan tämän Pekkarisen tietoon lähettämällä hänelle jäljennöksen tästä päätöksestä tiedoksi. Muihin laillisuusvalvonnallisiin toimenpiteisiin asia ei anna aihetta. Oikeuskansleri Jaakko Jonkka".\nTavallaan ymmärrettävää koska ei edes murhaajille anneta oikeita "elinkautisia"! Heillekin tuomioihin tulee vielä huomattavia helpotuksia "hyvän käytöksen" takia! Joten kun skaala on kapea niin vaikea siinä on saada eroa tuomioiden välillä.\nSuhteessa työttömän saama "tuomio" ja rangaistus toisen aiheuttamasta teosta aktivointimalli-lain mukaan on ERITTÄIN kova! Ei työtön voi yleensä palkata tai jättää palkkaamatta itseään!\nKun EK on taktikoinut palkkaneuvottelut työpaikoille ja Kokoomus teki lain millä kriminalisoidaan työttömän neuvotteluoikeus ja palkkavaatimukset niin työnantajat voi sanella palkan miksi vaan he haluavat!\nKäytännössä orjatyö on nyt lain mukaankin mahdollista - ja kepu-kokoomuksesta johtuen työtön on pakotettu siihen! Koska yleinen palkkataso menee alas niin samaan voidaan pakottaa nyt työssä olevatkin! Ensin irtisanotaan isoin joukoin ja hiukan myöhemmin huomattavasti alemmalla palkalla takaisin.\nSisäsiittoisuudestahan tuo kertoo, hyvä SUOMI!\nSuomessa ei ole korruptiota lainkaan. Ja hyvä velisysteemi on tarua.\nMinisterinä pärjää kouluttamaton ja kun pesti loppuu niin joku johtajanvirka on pedattu\nLääkärit tutkii omia virheitään , tuomarit tutkii itsetekemiään päätöksiä.\nVakuutusyhtiöt tutkivat itse omia korvauksiin.\nPoliisihallintoa omia virkarikossyytteitä.\nEi mitään sisäsiittoista\nJuuuuu, hyvinhän se sujuuuuu.\nJa eduskunta päättää omista palkoistaan ja eduistaan.\nJa sitten ovat ne tapaukset, joissa firma tekee laittomuuksia ja joutuu niistä maksamaan, mutta ketään päätöksistä tai niitten valmistelusta vastannutta henkilöä ei koskaan laiteta vastuuseen. Yksityisen yrityksen töppäilyn aiheuttamat tappiot kantavat omistajat, mutta kun on kyse valtion tai kuntien omistamasta firmasta, tappio on veronmaksajien tappio.\nMuistaakseni ainakin ennen oli säännös että toimari vastaa lopulta kaikesta mutta mitä minä muistan niin (isojen) firmojen toimarit ei ole joutuneet juuri koskaan oikeuteen? Päin vastoin, se vähinten vastuuta ja palkkaa saava duunari on aina ollut syyllinen!\n"Ei työtön voi yleensä palkata tai jättää palkkaamatta itseään!"\nNiinhän sitä luulisi. Mutta kirjoitat p*skaa. On nimittäin työhakemuksia ja työhakemuksista. Jo niistä näkee, kuka on liikkeellä tositarkoituksella, kuka pakon edessä ja kuka vttumaisuuttaan. Mahdollisessa haastattelussa selviää loput.\nKyllä työtön itse vaikuttaa siihen kuinka käy.\nEiköhän Suomessa silitellä kaikkia. Toista kymmenkunta kertaa naamaan lataava tyyppi on lievä pahoinpitelijä, joka joutuu pulittamaan satasia.\nJohtaja on sentään vaarassa menettää työpaikkansa, vaikka kukaan ei olisi suoranaisesti edes kärsinyt rikkomuksesta.\n"Kyllä työtön itse vaikuttaa siihen kuinka käy. "\nTyötön vaikuttaa parhaiten palkkaamiseensa olemalla rekrytoijan hyvä tuttu.\nMutta pointti tässä on että vaikka kuinka ruoskit työttömiä niin loppupelissä palkkaamisen päättää joku muu kuin työtön itse. Vaikka yksittäinen työtön saattaa saada jollain keinolla työpaikan niin silti työttömäksi jää yhtä monta kuin ilman ruoskimista!\nJa ne jotka ei päässeet ko. paikkaan ovat entistäkin v..tuuntuneempia ja motivaatio suuntautuu muuhun kuin työnhakuun.\nSuomessa ja itäisessä naapurimaassa tätä "muuta" toimintaa oli tasan 100vuotta sitten, ranskassa pari sataa vuotta aikaisemmin ja oikeastaan jokaisessa maassa on eliitti kokeillut joskus onneaan. Jonkun aikaa eliitti pärjää hienosti mutta sitten putoilee päitä, ihan käytännössäkin!\nSuomessa pärjäsi (saksan avustuksella) valkoiset mutta itänaapurissa ja ranskassa alun perin huonommin varustettu puoli.\nMitä tulee aloitukseen niin siinä on lueteltu vain joitain lähiajan tapahtumiin liittyviä virkarikoksia ja kaikki ovat enemmän tai vähemmän lakien valvojia!\nOlishan siinä voinut mainita vielä esim. pääministeri Sipilän sukulaistensa suosimiset ja YLE:n toimittajien suora vaikuttaminen. Sekä omien ja tuttujen (hyvä veli?) veronmaksu-välttelyjen katumus/armahduslaki-venkoilut.


epätrendikäs ruokablogi: Possunposkia h-i-i-i-i-i-i-t-a-a-a-a-s-t-i-i sous vide\nKilon paketti possunposkia oli pakastimessa odotellut sopivaa reseptiä jo jonkin aikaa. Possunposkissa on sen verran kalvoja ja muita sidekudoksia, ettei niitä kokata ihan hetkessä. Valitsin (taas) kypsennystavaksi hitaan kypsennyksen vakuumissa vesihauteessa, jolloin possunposkista tulee suussa sulavan mureita ja herkullisia. Tämä ei ole hätäisen hommaa, sillä ruokapöytään pääsee vasta muutaman vuorokauden kuluttua siitä kun possunposket on sulatettu pakkasesta. Lisukkeiksi valmistin tomaatti-herkkusienihöystön, parsakaali-hernepyreen ja pikapikkelöityä kyssäkaalia. Tästä syntyi ateria neljälle ja lopusta jatkojalostettiin seuraavana päivänä vielä toinen, erilainen neljän hengen ateria. Siitä lisää huomisessa päivityksessä.\nPossunposket h-i-i-i-i-t-a-a-a-a-a-s-t-i-i sous vide\n1 kg (10 kpl) possunposkia\n1 solo valkosipuli hienonnettuna\n3-4 rosmariininoksaa (vain lehdet)\nTaputtele (pakasteesta sulatetut) possunposket kuiviksi, kierittele mausteseoksessa ja laita pussiin jääkaappiin, anna maustua 4-6 tunnin ajan. Liian pitkä maustumisaika voi tehdä posket liian suolaisiksi. Pese mausteet huolella pois ja vakumoi posket kahteen tai kolmeen pussiin. Kypsennä poskia vesihauteessa 67 asteessa 48 tuntia (2 vuorokautta). Vedä vesiastian päälle muovikelmua, ettei vettä tarvitse haihtumisen takia olla jatkuvasti lisäämässä.\nKun posket ovat kypsyneet sen kahden vuorokauden ajan, ota vakuumipussit pois vedestä ja jäähdytä posket pussissaan jääkaappikylmiksi. Näin poskien rakenne pysyy parempana eivätkä ne murene niin helposti. Poskista irronnut neste ja sidekudos hyytyy paketin sisään niiden luontaisesti sisältämän gelatiinin takia, mutta sen saa helposti sulatettua lämmittämällä poskia uudelleen hetken aikaa.\ntodella mureita possunposkia\nKeitä liemiaineksia sen verran että sokeri liukenee nesteeseen. Jäähdytä liemi. Kuori kyssäkaali, halkaise se ja tee puolikkaista 1-1,5 mm ohuita viipaleita (mandoliinilla). Sekoita keskenään kyssäkaaliviipaleet sekä pikkeliliemi ja anna makuuntua muutaman tunnin ajan ennen käyttöä.\nKuori keltasipuli ja leikkaa se pieniksi kuutioiksi. Kuori omena, poista siemenkota ja leikkaa omena pieniksi kuutioiksi. Halkaise tomaatit, poista siemenet ja leikkaa tomaatit pieniksi kuutioiksi. Leikkaa herkkusienet kuutioksi, osa ihan pieniksi ja ¼ sienistä vähän isommiksi paloiksi.\nKuumenna pannulla voi ja öljy, ja kuullota siinä sipulikuutiot. Lisää rosmariininoksat sekä omenapalat ja kypsennä välillä sekoitellen kunnes omenat ovat pehmenneet. Lisää tomaatit sekä herkkusienet ja paistele niitä kunnes sienistä irtoava neste alkaa hiukan jo haihtua. Lisää tomaattipyree ja sokeri, ja sekoita. Lisää kuumaa kasvislientä vähän kerrallaan ja hauduta höystöä kunnes ylimääräinen neste on haihtunut. Mausta soijakastikkeella sekä suolalla ja mustapippurilla.\n400 g parsakaali\n(suolaa ja) mustapippuria myllystä\nKuumenna kattilassa miedosti suolattua vettä kiehuvaksi. Leikkaa parsakaali pieniksi paloiksi, puiseva varsi erikseen, nuput erikseen. Ota erilleen muutamia siisteimpiä nuppuja annosten viimeistelyä varten. Laita kiehuvaan suolaveteen kypsymään ensin parsakaalin varsipalat ja keitä niitä 7 minuuttia ennen kuin lisäät nuput ja pakasteherneet. Kiehumisen alkuvaiheessa laita koristenuput pieneen siivilään ja laske siivilä kiehuvaan veteen pariksi minuutiksi. Jäähdytä nuput välittömästi kylmässä (mieluiten jää)vedessä. Kokeile haarukalla kattilassa olevien kasvisten kypsyyttä. Kun ne ovat pehmeitä, valuta niistä vesi pois, mutta säästä vesi sillä sitä tarvitaan pyreen ohentamiseen.\nLaita blenderin kannuun puolet keitetyistä kasviksista ja lisää 1-2 desiä kuumaa vettä. Ei liikaa nestettä, ettei soseesta tule keittoa! Blendaa ainekset tasaiseksi soseeksi. Lisää loput keitetyt kasvikset, tuore korianteri sekä mustapippuria myllystä ja blendaa kaikki tanakaksi soseeksi. Keittoveden suolan pitäisi riittää maustamiseen, mutta lisää suolaa jos on tarvis.\nTätä pyreetä jää ainakin puoli kattilallista, mutta se jalostetaan huomenna erilaiseksi lounaaksi..\nLämmitä possunposket ja ota niiden pintaan väri parilapannulla. Jaa neljälle lautaselle parsakaali-hernepyreetä, tomaatti-herkkusienihöystö sekä kaksi possunposkea ruokailijaa kohden. Viimeistele kyssäkaalilla ja parsakaalinnupuilla (ja herneenversoilla jos niitä sattuu olemaan). Jäljelle jääneet kaksi possunposkea tarvitaan seuraavan päivän ruokaan.\nLähettänyt Tuplaespresso klo 25.2.18\nTunnisteet: arkistojen aarteita, herkkusieni, herne, hidas, kyssäkaali, lisukkeet, parsakaali, pikkelöity, possu, possunposket, sous vide, tomaatti


Yhdysvalloissa surtiin joukkomurhan uhreja - MTVuutiset.fi\nYhdysvalloissa surtiin joukkomurhan uhreja\nValkoisen talon henkilökunta piti hiljaisen hetken Arizonan ampumatapauksen uhrien muistoksi. Kuva: Lehtikuva MTV3/Lehtikuva\nJulkaistu 10.01.2011 19:20 (Päivitetty 12.01.2011 15:27 )\nYhdysvalloissa on vietetty hiljaista hetkeä Arizonan verilöylyn uhrien muistoksi. Myös presidentti Barack Obama ja hänen vaimonsa Michelle tulivat ulos Valkoisesta talosta ja seisoivat hetken päät painuksissa ulkona.\nKongressissa luettiin hiljaisen hetken jälkeen vielä rukous uhrien muistolle.\nYhdysvaltain ulkoministeri Hillary Clinton kuvaili Abu Dhabissa ampujaa "ääriaineksen edustajaksi" ja painotti, että tällaisia suuntauksia vastaan tulee taistella kaikkialla.\n- Ääriainekset ja heidän mielipiteensä, nämä järjettömät mielipiteet joita toisinaan kuulemme televisiosta, eivät kerro siitä millaisia me olemme tai te olette. Meidän on saatava perille viesti, joka tekee selväksi, etteivät ne edusta ajatusmaailmaamme.\nJared Lee Loughner, 22, tappoi lauantaina kuusi ihmistä ja haavoitti neljäätoista Tucsonissa Arizonassa. Loughner aloitti tulituksen yrittämällä tappaa kongressiedustaja Gabrielle Giffordsin, joka sai erittäin pahan päävamman.\nAlustavien tutkimusten mukaan Loughner ehti tyhjentää 9-millisen Glock-pistoolinsa koko lippaan, 31 luotia, ja oli juuri vaihtamassa lipasta, kun hänet kaadettiin maahan.\nLoughnerin pistooliin oli vaihdettu normaalia huomattavasti suurempi lipas. Vastaavat lippaat julistettiin taannoin laittomiksi Yhdysvalloissa.


EyeTechCare UCPFlex Ultrasound Cyclo Plasty - Kuomed Oy\nEyeTechCare UCPFlex Ultrasound Cyclo Plasty\nRanskalainen EyeTechCare on tuonut markkinoille aivan uudenlaisen menetelmän glaukooman hoitoon.\nMenetelmässä koagulaoidaan ultraäänen (HIFU, High Intensity Focused Ultrasound) avulla sädekehän kudosta. Koaguloitumisen seurauksena kammionesteen tuotanto vähenee ja uveoskleraalinen ulosvirtausreitti avautuu.\nMenetelmä on tarkka, nopea ja yksinkertainen. Lisäksi se on hyvin konservatiivinen, sillä ultraäänella käsitellään korkeintaan noin 30 prosenttia sädekehästä. Ympäröiviin kudoksiin hoito ei vaikuta.\nUCPFlex-laite koostuu kertakäyttöisestä hoitopäästä ja kosketusnäytöllä ohjattavasta keskusyksiköstä. Hoitopää kiinnitetään silmän pintaan imun avulla, minkä jälkeen hoitopää lähettää tarkasti fokusoidut ultraääniaallot sädekehälle. Hoito kestää vain noin minuutin verran.\nTutkimusten mukaan menetelmään ei liity merkittäviä komplikaatioriskejä. Hoito on uusittavissa helposti ja turvallisesti.


Aihe: Volvo S40 akun lataus (Luettu 3288 kertaa)\n« : 12.12.2010, 00:36:17 »\nAutoni on Volvo S40 vm 2006. Akku vaatii latauksen. Akku on alkuperäinen. Auto ei käynnisty. Ostin Biltemasta akkulaturin. Laturissa on akkutyypille vaihtoehdot GEL, AGM ja WET. Mikähän niistä mahtaisi olla oikea?\nSukupuoli: MB CLK Coupe, kesällä Honda\n« Vastaus #1 : 12.12.2010, 00:57:37 »\nLainaus käyttäjältä: Raswille - 12.12.2010, 00:36:17Autoni on Volvo S40 vm 2006. Akku vaatii latauksen. Akku on alkuperäinen. Auto ei käynnisty. Ostin Biltemasta akkulaturin. Laturissa on akkutyypille vaihtoehdot GEL, AGM ja WET. Mikähän niistä mahtaisi olla oikea?Nyt sitten pitää pikkusen panostaa ja kattella mikä akku sulla on autossa.WET: Nestemäisellä elektrolyytilläGEL: Geelimäisellä elekrolyytilläAGM:Elektrolyytti imevällä matollaMielestäni on ilmoitettu tuo tyyppi ihan akun tyyppikilvessä.\nMB CLK -04 MB A160 -04Pösö XR -04 Honda CBR 1000F -94Ex:ät BMW 318 - 04 Volvot S60 2.5T-04 S80 -99 855 Tdi -97 ja pari 440:stä\n« Vastaus #2 : 12.12.2010, 06:23:55 »\nEiköhän alkuperäinen akku ole WET-tyyppinen. Ja ei se enempää rikki mene vaikka lataat millä moodilla tahansa, kunhan valvot lataamista etkä päiväkaupalla lataa.\n« Vastaus #3 : 12.12.2010, 15:07:08 »\nKiitos vastauksista. Itse en akuista paljon ymmärrä. Akusta itsestään ei oikein selviä mitä tyyppiä se on. Ainakaan siinä ei ole mitään vedentäyttö aukkoja, niinkuin on ollut aiemmissa akuissa. Varmaan on niin, ettei ole kovin suurta väliä minkä tyypin laturista valitsee. Kirjattu\n« Vastaus #4 : 12.12.2010, 18:45:48 »\nToki on asiallista miettiä myös akun vaihtoa ja tarkkailla, kuinka hyvässä kunnossa se yleensä ottaen on. Volvon alkuperäinen akku on hyvä perinteinen märkäakku (wet), mutta vaihtelevalla käytöllä se voi hyvinkin silti nähdä elämänsä lopun 4-5 vuoden ikäisenä. Kyllähän tuon voi ladata kunnon pitkällä ajolenkilläkin (yli tunti), jos sen kaapeleilla käynnistää. Toki akun kunnollinen lataaminen hyvällä laturilla on parempi vaihtoehto. Itse hommasin Motonetistä kunnon CTEK-laturin (49,90e).Akun kunnon voi tarkastuttaa pikkurahalla jollain asiallisella autohuoltamolla tai akkuliikkeessä, tai sitten ihan itse mittaamalla akkuhappoja. Toki myös jännitemittaus antaa jonkunlaisen tuloksen, mutta se on vaan suuntaa antava. Kannattaa kyllä tarkastuttaa se akku, jos se on alkuperäinen eikä enää pidä jännitettä.\n« Vastaus #5 : 12.12.2010, 18:52:19 »\nLainaus käyttäjältä: Raswille - 12.12.2010, 15:07:08Kiitos vastauksista. Itse en akuista paljon ymmärrä. Akusta itsestään ei oikein selviä mitä tyyppiä se on. Ainakaan siinä ei ole mitään vedentäyttö aukkoja, niinkuin on ollut aiemmissa akuissa. Varmaan on niin, ettei ole kovin suurta väliä minkä tyypin laturista valitsee.Märkäakussa on muistaakseni 6 solua, joille jokaiselle on oma akkuvesikorkki. Jos siinä ei sellaisia ole, niin sitten kysessä on varmaan geeliakku tai vastaava (näitä on tietääkseni enemmän ollut noissa dieselmoottoreissa).\n« Vastaus #6 : 21.12.2010, 11:31:19 »\nAkut kestää tänä päivänä n. 3v joten itse en välittäisi asian kanssa hassutella vaan hakisin suorilta uuden akun.\n« Vastaus #7 : 21.12.2010, 17:27:34 »\nLainaus käyttäjältä: Masked Jackal - 21.12.2010, 11:31:19Akut kestää tänä päivänä n. 3v joten itse en välittäisi asian kanssa hassutella vaan hakisin suorilta uuden akun.Melkosta kakkaa sitä kuulee, mulla on 5v ikänen Volvon alkuperäinen märkäakku ja testien ja käytön perusteella täydessä iskussa. Toki akun saa vaikka vuodessa paskaks jos ajelet sillä vaan jotain pätkäajoa eikä mistään mitään välitä, mutta toisaalta tiedän akkuja jotka on eläny hyvin 8-9 vuotta. Tokipa se turvallinen vaihtoehto on hankkia uus, jos ei saa yöllä nukuttua.\n« Vastaus #8 : 23.12.2010, 18:59:09 »\nLainaus käyttäjältä: mikamars - 21.12.2010, 17:27:34Melkosta kakkaa sitä kuulee, mulla on 5v ikänen Volvon alkuperäinen märkäakku ja testien ja käytön perusteella täydessä iskussa. Toki akun saa vaikka vuodessa paskaks jos ajelet sillä vaan jotain pätkäajoa eikä mistään mitään välitä, mutta toisaalta tiedän akkuja jotka on eläny hyvin 8-9 vuotta. Tokipa se turvallinen vaihtoehto on hankkia uus, jos ei saa yöllä nukuttua.No niin taas. Olisi näemmä pitänyt tarkentaa, että "keskimäärin". Yksilöitähän on kuten ihmisissäkin. Itse olen edelleen sillä kannalla, että jos varauksen pysymisen kanssa alkaa tulemaan ongelmia (kuten tässä tapauksessa), niin turha siihen on alkaa paukkuja uhraamaan vaan pistää kylmästi uuden akun. Vähimmällä ihmettelyllä pääsee. Olettaen siis, että itse auto on kunnossa (lataus/purkuvirrat).\n« Vastaus #9 : 24.12.2010, 11:44:47 »\nLainaus käyttäjältä: Masked Jackal - 23.12.2010, 18:59:09No niin taas. Olisi näemmä pitänyt tarkentaa, että "keskimäärin". Yksilöitähän on kuten ihmisissäkin. Itse olen edelleen sillä kannalla, että jos varauksen pysymisen kanssa alkaa tulemaan ongelmia (kuten tässä tapauksessa), niin turha siihen on alkaa paukkuja uhraamaan vaan pistää kylmästi uuden akun. Vähimmällä ihmettelyllä pääsee. Olettaen siis, että itse auto on kunnossa (lataus/purkuvirrat).Juu, kyllä noista oletuksista on ihan hyvä lähteä. Mutta keskimäärin märkäakut elää ihan sen saman mitä ennenkin, eli yleensä jonkin verran yli 5 vuotta. Nämä kaiken maailman kuiva-akut yleensä hyytyy, kun takuu raukeaa.\n« Vastaus #10 : 04.01.2011, 21:57:49 »\nEli tuo akku on 4 vuotias ja se on itsestään tyhjentynyt siten ettei enää starttaa. Jätän aloittajan omaan harkintaan mitä tuolle akulle kannattaa tehdä.\n« Vastaus #11 : 09.01.2011, 13:06:38 »\nMitä tulee ottaa huomioon kun vaihtaa akun uuteen? V50 '08, eli kolme vuotta kesti akku. Auto kyllä käynnistyy moitteitta -20°C pakkasella ja eberin käytössä ei ole ollut ongelmia. Nyt testeri käskee uusimaan. Radiossa ei taida olla koodeja tai muuta mihin ongelmiin voi törmätä?\n« Vastaus #12 : 09.01.2011, 13:08:40 »\nLainaus käyttäjältä: Jari V - 09.01.2011, 13:06:38Mitä tulee ottaa huomioon kun vaihtaa akun uuteen? V50 '08, eli kolme vuotta kesti akku. Auto kyllä käynnistyy moitteitta -20°C pakkasella ja eberin käytössä ei ole ollut ongelmia. Nyt testeri käskee uusimaan. Radiossa ei taida olla koodeja tai muuta mihin ongelmiin voi törmätä?Senkun vaihtaa vaan. Varmuuden vuoksihan voi laittaa soittimen ja ilmastoinnin pois päältä ennenkuin irroittaa akun.\n« Vastaus #13 : 09.01.2011, 13:08:48 »\nLainaus käyttäjältä: Jari V - 09.01.2011, 13:06:38Mitä tulee ottaa huomioon kun vaihtaa akun uuteen? V50 '08, eli kolme vuotta kesti akku. Auto kyllä käynnistyy moitteitta -20°C pakkasella ja eberin käytössä ei ole ollut ongelmia. Nyt testeri käskee uusimaan. Radiossa ei taida olla koodeja tai muuta mihin ongelmiin voi törmätä?Radiossa ei ole koodia eikä muutenkaan pitäis olla mitään estettä vaihtaa akkua "lennossa"...E. Tapsa oli nopee! Kirjattu\n« Vastaus #14 : 09.01.2011, 13:55:37 »\nTämän mallisarjan autoissa ilmastoinnin läppämoottorit menettää kalibrointinsa, kun virta katoaa, asentojen alustus tehdään vovlon testerillä, joten jos vain mahdolista, niin tarjoa autolle virtaa jostain muusta lähteestä akunvaihdon ajan, näin vältyt siltä, että kuskin ja apukuskin puolen lämpötilat alkaa heittelemään toisiinsa nähden ym. läpän asennoista mahdollisesti tulevat ongelmat.Myös sivulasien automaattitoiminto voi kadota (väliinjäämissuoja ei ole käytössä)Sitten vielä kello nollaantuu, mutta se nyt ei ole ongelma.. siinähän ne nyt sitten melkein olikin, mitä akun irroitus pääsääntöisesti aina aiheuttaa.\n« Viimeksi muokattu: 09.01.2011, 13:57:58 kirjoittanut (Miksu) »\nVolvokorjaamo SeinäjoellaCarcom Oy on nyt Bosch Car Service.Alennus VRCF Ry:n jäsenille, työstä -10%!


Hotellit Boust | Hotellitarjoukset | Hotels.com\nHotellit – Boust\nEtsi hotelleja kohteessa Boust\nNäytä kohteen Boust hotellit kartalla\nBoust – yleiskuvaus\nHotels.com voi auttaa sinua löytämään parhaat hotellit kohteessa Boust.\nAutamme sinua löytämään täydellisen huoneen kohteesta Boust, Ranska, sillä avullamme voit verrata eri hotelleja helposti (mukaan lukien suositut ketjuhotellit). Tällä hetkellä kohteen Boust suosituin hotelli on Haus & Hof. Sinne on tehty 6 varausta edellisen tunnin aikana.\nKun varaat yöpymisen Hotels.comin kautta, voit myös ansaita ilmaisia palkintoöitä liittymällä Hotels.com Rewards -kanta-asiakasohjelmaan. Ohjelma on ilmainen, ja liittymiseen menee vain kaksi minuuttia, ja kun olet yöpynyt 10 yötä, saat 1 palkintoyön ilmaiseksi*. Joten viikonloppumatka kohteeseen Boust voi olla ensimmäinen askel kohti ilmaista hotelliyötä.\nMiksi kannattaa varata majoitus kohteessa Boust Hotels.comilta?\nAutamme sinua löytämään täydellisen huoneen mihin tahansa tarkoitukseen. Löydät palvelustamme 31 hotellia kohteessa Boust. Vertaile hotelleja nopean ja helpon hotellihaun avulla. Voit myös rajoittaa hakutuloksia näillä ehdoilla:\n- kohteen Boust alueet\n- kohteen Boust nähtävyydet\n- 1574 Hotels.com-asiakkaiden arvostelua yöpymisestä kohteessa Boust\n- saatavilla olevat päivät - tarkat tiedot ja kuvat - tarkat kartat, joista näet hotellien sijainnit sekä lähimmät julkisen liikenteen palvelut ja turistinähtävyydet kohteessa Boust.


Yhteistyössä Asikkalan kunnan kanssa kotiaterioita asikkalalaisille ikäihmisille | Päijät-Hämeen Ateriapalvelut\n25.5.2020 Kaija Nieminen\nPäijät-Hämeen Ateriapalvelut mahdollisti Asikkalan kunnan ikäihmisille tutun keittiön valmistaman ateriapalvelun jatkumisen\nPäijät-Hämeen Ateriapalvelut oy aloitti kotiateriapalvelun 1.5.2020 yhteistyössä Asikkalan kunnan tukipalvelujen kanssa. Palvelukeskus Oltermannin keittiö valmistaa alihankintana Päijät-Hämeen Ateriapalveluille kotiaterioita toimitettavaksi asikkalalaisille ikäihmisille. Palvelun piirissä on tällä hetkellä noin 40 asiakasta. Hyvinvointiyhtymä hyväksyi Päijät-Hämeen Ateriapalvelut palveluntuottajaksi, joiden palveluihin ikäihmiset voivat palveluseteleitään käyttää.\nPaikallinen taksiyrittäjä kuljettaa kotiateriat pääsääntöisesti kolmena jakeluna viikossa. Lähtevän päivän ateria toimitetaan lämpimänä ja muut jäähdytettyinä.\nHyvän makuista ja ravitsevaa ruokaa omat makumieltymykset huomioiden\nKotiateriat suunnitellaan niin, että ruoka on maukas, monipuolinen ja ateriakokonaisuus ravitsemuksellisesti tasapainoinen. Eritysruokavaliot, ruoan rakenne ja myös asiakaskohtaiset ruokamieltymykset huomioidaan. Esimerkiksi jos asiakas ei pidä riisistä, hänelle laitetaan riisin tilalle perunaa. Näin varmistetaan, että ateriat tulevat syötyä kokonaisuudessaan. Ruokalista on luettavissa Päijät-Häme -lehdestä tai verkossa https://www.seutuneloset.fi/nakoislehti/ . Kotipalveluaterioiden kuvat löytyvät Facebook-sivuilta Asikkalan Tukipalvelut.\nHyvinvointiyhtymän siirryttyä palvelusetelipalveluun, mahdollisti Päijät-Hämeen Ateriapalvelut asikkalalaisille ikäihmisille saman tutun palveluntuottajan valmistaman ruoan jatkumisen. Vaihtoehtona olisi ollut ateria-automaatin käyttöönotto. Asikkalan kunnan tukipalvelupäällikkö Minna Pettinen toteaa, että asiakkailla on nyt vielä muutosvaiheen totuttelu käynnissä. Vähän kaipaillaan aikaisemmin joka päivä toimitettua lämmintä ateriaa mutta alkaneessa kotiateriapalveluyhteistyössä on parempaa ateria-automaattiin verrattuna se, että palvelu mahdollistaa ihmiskontaktin kolme kertaa viikossa mikä on ikäihmisille tärkeää.


Suomi aikoo myydä myös ammattikoulutusta ulkomaille | Koulutus | HS\nSuomi aikoo myydä myös ammattikoulutusta ulkomaille\nSaudi-Arabiassa on kysyntää etenkin yrittäjyysopeista.\nPäivitetty: 7.10.2016 16:06\nOpetus- ja kulttuuriministeri Sanni Grahn-Laasonen johti koulutusvientimatkaa Saudi-Arabiaan ja Arabiemiraatteihin.\nKorkeakoulututkintojen lisäksi ulkomaille ryhdytään myymään myös ammattitutkintoja. Vientikokeilut ovat käynnistymässä vielä tänä syksynä.Esimerkiksi Medinaan Saudi-Arabiaan on määrä perustaa koulutuskeskus, joka tarjoaa ammattitutkintoja. Koulutus painottuu matkailuun, yrittäjyyteen ja ict-alalle.\nEspoon seudun koulutuskuntayhtymä Omnia ja saudiarabialainen sijoittajaryhmä allekirjoittivat hankkeesta yhteistyömuistion Riadissa juuri päättyneellä koulutusvientimatkalla, jota johti opetus- ja kulttuuriministeri Sanni Grahn-Laasonen (kok). Delegaatiossa oli mukana 25 yritystä ja oppilaitosta. Saudi-Arabian lisäksi käytiin Arabiemiraateissa.Opetusministeriön kehittämispäällikön Jouni Kangasniemen mukaan näissä maissa on kova tarve kouluttaa juuri yrittäjiä oman maan kansalaisista.Suomalaista vientituotetta on kaavailtu myös esimerkiksi urheiluvalmentajan koulutuksesta, jota muualla ei juuri ole. Se on suunnattu lähinnä entisille urheilijoille.Opetushallitus panee ammattikoulutuksen vientikokeilut hakuun lähiaikoina.Saudi-Arabiaan ja Arabiemiraatteihin suuntautunut koulutusvientimatka poiki ministeriön tiedotteen mukaan joukon sopimuksia.Jo matkan aikana ministeri viestitti suomalaisen opettajankoulutuksen kiinnostavuudesta.Saudi-Arabia lähettää Suomeen yhteensä tuhat opettajaa tutustumaan opettajantyöhön ja opetusmenetelmiin. Ensimmäinen 80–100 opettajan ryhmä on tulossa Suomeen jo lähikuukausien aikana. Koulutuksen järjestävät Itä-Suomen, Tampereen ja Turun yliopistojen yhteenliittymä Finland University ja Helsingin yliopisto.Myös oppimispeliyrityksiä oli matkalla mukana. Suomalainen Seppo.io sopi maailman suurimman yksityiskouluverkosto GEMS:n kanssa oppimispelialustansa levittämisestä. Rovion Fun Academy solmi sopimuksen suomalaisesta päiväkodista Dubaihin.Koulutusviennistä on puhuttu pitkään, mutta sen eteneminen on ollut verkkaista ja hajanaista.Hallitus puhuu koulutusviennin esteiden purkamisesta ja tarkoittaa sillä sitä, että myös itse koulutuksesta, etenkin tutkintokoulutuksesta voidaan periä myös maksuja.Vieraskielisistä korkeakoulututkinto-ohjelmista pitääkin periä vähintään 1 500 euroa vuodessa ensi vuoden elokuusta lähtien. Korkeakoulujen päättämät vuosimaksut ovat noin 8 000 euroa. Ammatillisen koulutuksen uudistuksessa koulutusviennin esteet puretaan myös siitä.Varsinaisen koulutuksen lisäksi koulutusvienniksi lasketaan useimmiten myös oppimisympäristöt ja -välineet sekä opetusteknologia ja pelit.Innovaatiorahoituskeskus Tekes teki viime vuonna alan yrityksiin kyselyn, jonka perusteella koulutusviennin arvoksi saatiin vajaat 300 miljoonaa euroa.Oikaisu kello 16.04: Jouni Kangasniemen titteli oli artikkelissa aiemmin väärin. Hän on kehittämispäällikkö, ei kansliapäällikkö.\nKorkeakoulututkintojen lisäksi ulkomaille ryhdytään myymään myös ammattitutkintoja. Vientikokeilut ovat käynnistymässä vielä tänä syksynä.Esimerkiksi Medinaan Saudi-Arabiaan on määrä perustaa koulutuskeskus, joka tarjoaa ammattitutkintoja. Koulutus painottuu matkailuun, yrittäjyyteen ja ict-alalle.Espoon seudun koulutuskuntayhtymä Omnia ja saudiarabialainen sijoittajaryhmä allekirjoittivat hankkeesta yhteistyömuistion Riadissa juuri päättyneellä koulutusvientimatkalla, jota johti opetus- ja kulttuuriministeri Sanni Grahn-Laasonen (kok). Delegaatiossa oli mukana 25 yritystä ja oppilaitosta. Saudi-Arabian lisäksi käytiin Arabiemiraateissa.Opetusministeriön kehittämispäällikön Jouni Kangasniemen mukaan näissä maissa on kova tarve kouluttaa juuri yrittäjiä oman maan kansalaisista.Suomalaista vientituotetta on kaavailtu myös esimerkiksi urheiluvalmentajan koulutuksesta, jota muualla ei juuri ole. Se on suunnattu lähinnä entisille urheilijoille.Opetushallitus panee ammattikoulutuksen vientikokeilut hakuun lähiaikoina.Saudi-Arabiaan ja Arabiemiraatteihin suuntautunut koulutusvientimatka poiki ministeriön tiedotteen mukaan joukon sopimuksia.Jo matkan aikana ministeri viestitti suomalaisen opettajankoulutuksen kiinnostavuudesta.Saudi-Arabia lähettää Suomeen yhteensä tuhat opettajaa tutustumaan opettajantyöhön ja opetusmenetelmiin. Ensimmäinen 80–100 opettajan ryhmä on tulossa Suomeen jo lähikuukausien aikana. Koulutuksen järjestävät Itä-Suomen, Tampereen ja Turun yliopistojen yhteenliittymä Finland University ja Helsingin yliopisto.Myös oppimispeliyrityksiä oli matkalla mukana. Suomalainen Seppo.io sopi maailman suurimman yksityiskouluverkosto GEMS:n kanssa oppimispelialustansa levittämisestä. Rovion Fun Academy solmi sopimuksen suomalaisesta päiväkodista Dubaihin.Koulutusviennistä on puhuttu pitkään, mutta sen eteneminen on ollut verkkaista ja hajanaista.Hallitus puhuu koulutusviennin esteiden purkamisesta ja tarkoittaa sillä sitä, että myös itse koulutuksesta, etenkin tutkintokoulutuksesta voidaan periä myös maksuja.Vieraskielisistä korkeakoulututkinto-ohjelmista pitääkin periä vähintään 1 500 euroa vuodessa ensi vuoden elokuusta lähtien. Korkeakoulujen päättämät vuosimaksut ovat noin 8 000 euroa. Ammatillisen koulutuksen uudistuksessa koulutusviennin esteet puretaan myös siitä.Varsinaisen koulutuksen lisäksi koulutusvienniksi lasketaan useimmiten myös oppimisympäristöt ja -välineet sekä opetusteknologia ja pelit.Innovaatiorahoituskeskus Tekes teki viime vuonna alan yrityksiin kyselyn, jonka perusteella koulutusviennin arvoksi saatiin vajaat 300 miljoonaa euroa.Oikaisu kello 16.04: Jouni Kangasniemen titteli oli artikkelissa aiemmin väärin. Hän on kehittämispäällikkö, ei kansliapäällikkö.


Kirjasähkökäyrä: Turun kirjamessut\nVuoden 2017 kirjamessut olivat 6-8.17 viikonloppuna. Päätin päättäväisenä ihmisenä, että en mene messuille perjantaina, koska tiesin, että sinne on kutsuttu 4000 koululaista. No huis hais sinnehän minä menin kuitenkin sekaan, enkä meinannut päästä sisälle enkä liikkumaan mihinkään. Koululaisia oli yksinkertaisesti liikaa ja heille oli annettu päivän tehtäväksi etsiä alueelta vastauksia tehtävää varten. No mitä syntyy, kun 4000 koululaista etsii kiireisesti lyhyessä ajassa vastauksia isolta alueelta, täysi sekasorto ja hulina ja kova meteli. Opettajat oli hukassa ja oppilaat olivat hukassa ja kuuluttaja kuulutti koko ajan hukassa olevia. Minulla olisi tähän hyvä käytännön vinkki, perjantai olisi vain koululaisia varten, sillä ruokamessuväki kritisoi jo nyt ja kieltäytyi antamasta maistiaisia koululaisille. Ehkä joku muu messu olisi parempi kirjamessujen kaveriksi esim. antiikkimessut tai käsityömessut tai digitaalimessut tai mediamessut tai yksinkertaisesti koululaisille/lapsille ja nuorille/opiskelijoille suunnatut messut.\nPerjantaina yritin siis luovia ja katsella ympärille minkälaisen yleiskatsauksen sain paikasta, sillä kuuntelemisesta ei yksinkertaisesti tullut mitään eikä valokuvaamisesta siinä ihmispaljoudessa. Anni Kytömäkeä kuuntelin vähän aikaa, olen lukenut hänen molemmat kirjansa Kultarinnan ja Kivitaskun. Hänen jälkeensä oli Koko Hubara, Ruskeiden tyttöjen kirjoittaja ja bloggaaja. Siri Kolu oli ihana oppilaiden kanssa, joita oli pitkin ja poikin ja päällekkäin kuuntelemassa. Sirin Taika Taksinen on virkistävä noitakirja-sarja. Roope Lipastikin oli puhumassa, en kuullut mitään. Roopelta olen lukenut Viikinkisolmun ja Rajanaapurin. Siispä syvennyin etsimään luettavaa ja uuden nobelistin kirjat kiinnostivat, mutta niitä ei ollut edes vanhojen kirjojen myyjillä, vaikka viime vuonna olisin voinut ostaa useammankin kirjan.\nLauantaina sitten uusin uteliain mielin messuille, ja kaveriksi sain mieheni. Satuimme tulemaan juuri, kun Tuomas Kyrö aloitti jutustelun uusimmasta kirjasta Mielensäpahoittajan Suomi, jonka jo aiemmin ostin miehelleni. Olemme Mielensäpahoittaja-faneja ja oli kiva kuunnella miten Mielensäpahoittaja-hahmo syntyi, ja miten kirjoja on ilmestynyt jo 8. Seuraavastakin kirjasta saimme kuunnella meheviä kohtia.\nTuomas Kyrön jälkeen jatkoi Mauri Kunnas, joka on yksi lempparikirjailijani. Huikea määrä kirjoja pienten ja isojen iloksi. Minä kuulun tuohon pienten sarjaan kokoni puolesta. Mauri Kunnaksen uusin kirja on nimeltänsä Koiramäen Suomen historia. Olen joskus ajatellut bloggaavani kaikki Mauri Kunnaksen kirjat, mutta niitä on jo melkein 90 ja taiteilija/kirjailija on selvästi vielä aikeissa jatkaa tuotantoaan. Uskon, että 100 kirjaa paukkuu komiasti läpi. Sitä kirjailija harmitteli, että oheistyötä kirjojen tekemisen rinnalle on tullut ihan liikaa, ei jää aikaa tehdä kirjoja, joka kirjailijan mielestä on hänelle lepoa.\nMauri Kunnaksen jälkeen lavalle nousi Fingerpori-sarjakuvien luoja Pertti Jaarla. Luen aina lehdistä kaikki Fingerpori-stripit, ja hauskinta on jos niitä joutuu miettimään, että mikäs juttu tuokin on. Fingerpori-ajattelu on löytänyt paikan jostakin aivojeni ja sydämeni väliltä, vitsiosastolta, ja todellakin elävästä elämästä löytyy suurin osa Fingerpori-maailmasta. Jaarla saakin paljon aiheita faneiltaan. Haastattelussa Jaarlalta syntyi juttua, ja toimittaja sai pyöritellä melkein koko ajan peukkujaan. Fingerpori on siis jo 10 vuotta vanha.\nTämänvuotiset kirjamessut päättyvät sunnuntaina, mutta kaksi päivää oli ihan sopivat minulle. Viisi kirjaa rikkaampana ei ole paha juttu, kun kaikista neljästä kirjasta oli hyvät alennukset ja yhden sai ilmaiseksi (Paljasjalkainen kuningatar). Joka päivä olisi saanut yhden kirjan ilmaiseksi, mutta olin jo lukenut perjantaipäivän John Greenin kirjan. Messut on nyt taputeltu pakettiin. Kahdet edellisvuotiset olivat minusta visuaalisesti ja rakenteellisesti paremmat. Hyvä idea oli se, että sisälle pääsi ilmaiseksi, kun pukeutui Cosplay-hahmoksi. Hassua oli laukkujen tarkistus, kun ruokamessuilla oli veitsi ja puukko poikineen, eli halutessa väkivallan tekijät olisivat saaneet aseensa ihan paikan päältä. Ensi vuonna tavataan jälleen Turun kirjamessuilla.\nArvatkaapa mikä noista kirjoista on lempparikirjani?\nLähettänyt Mai Laakso klo 13.55\nriitta k 8. lokakuuta 2017 klo 15.18\nEn tajunnutkaan että Kunnas on julkaissut noin huikean määrän kirjoja! Mieletöntä. Ai, ostit Ildefonso Falconesin kirjan... Itse juuri bloggasin Meren katedraalista. Taidan arvata suosikkisi, vaan en sano ääneen :) Itsekin olin eilen Turussa päin, Mietoisissa hautajaisissa. Ei läheinen, mutta ei ollut paukkuja Turun messuille nyt.\nMai Laakso 8. lokakuuta 2017 klo 17.48\nLaskin netistä 89 kirjaa, jonka lisäksi on yhdistelmäkirjat aiemmin ilmestyneistä, joita en laskenut mukaan. Ja kun ajattelee, että hän on myös piirtänyt ja värittänyt kaikki itse.\nTuo Falconesin kirjan sai ilmaiseksi messuilta. Joka päivälle oli eri kirja. Olisin toivonut suomalaisia kirjoja, kun on itsenäisyysjuhlavuosi.\nToivottavasti arvaat oikein :)\nHautajaiset, minäkin olin syyskuussa hautajaisissa. Surujuhlissa Oulussa. Tiedän tunteen ja ymmärrän, että messut ja hautajaiset eivät sovi yhteen samalla reissulla.\nTakkutukka 8. lokakuuta 2017 klo 15.40\nMai, kiitos kiintoisasta messuraportista hulinoineen, hälinöineen päivineen!\nPelkka ajatuskin Mielensäpahoittajasta vetää suun messingille, Mauri Kunnas on omaa luokkaansa jo useammassa polvessa. Koiramäen Suomen historiaa olin jo riittailut joko joulukuiseksi synttärilahjaksi tahi Pukin konttiin.\nFingerpori puolestaan on ehdoton tapaus ja Hesarin päivän herkku, uskomatonta tykitystä vuodesta toiseen Jaarlalta.\nHmph, taidanpa veikata Puluboita!?\nMai Laakso 8. lokakuuta 2017 klo 17.41\nHulinaa ja hälinää ja ääntä oli ihan riittävästi ainakin perjantaina. Lauantai oli sitten semmoinen päivä, että kuulikin jotain. Sama juttu, tuo Koiramäen Suomen historia kiinnostaa, ihan voisin omaksi iloksenikin sen hankkia.\nArvasit oikein. Olen lukenut varmaan kolmannen kerran kaikki muut Puluboit ja Ponit tänä kesänä. Ääneen :) Tosin nyt luettiin ja kikateltiin vain Puluboin osuudet :)\nMarjatta Mentula 8. lokakuuta 2017 klo 16.44\nMai, kiitos messuterveisistä!\nLempparikirjasi - olisko Joutavuuksien jumala?\nMinulla jää tänä vuonna molemmat kirjamessut väliin, Turun ja Helsingin.\nViime vuonna olin Turussa juuri perjantaina. Vähän ahtaalta tuntui, mutta viihdyin kyllä.\nMai Laakso 8. lokakuuta 2017 klo 17.54\nMe on miehen kanssa käyty yleensä lauantaipäivänä kirjamessuilla Turussa. Viime vuonna kävin myös Helsingissä yhtenä päivänä kirjamessuilla. Junalla on niin kätevää, jos se toimii, mennä Pasilaan Messukeskukseen.\nEi ollut Joutavuuksien jumala.\nSyksyn Lehti 8. lokakuuta 2017 klo 21.09\nKiva kuulla messukuulumisia. Huh, en olisi kyllä kestänyt 4000 koululaisen seassa!! ;) Olisin halunnut tulla sinne Turun messuille, mutta en päässyt, enkä ehkä pääse Helsinkiinkään. Mutta ehkä parempi, koska minä en kyllä selviäisi sieltä "vain" viiden kirjan ostamisella ... :)\nMai Laakso 9. lokakuuta 2017 klo 10.17\nNiin kuin huomasit, vaikeaa oli minullakin perjantaina. Jostakin syystä eteinen, joka on tosi iso paikka, oli jokaisen kouluryhmän kokoontumispaikka, joten se oli kuin elävä muuri, joka imaisi mukaansa. Peukutan jokaista opea, joka ymmärsi sijoittaa kokoontumispaikaksi jonkun muun paikan.\nTuo kirjanostaminen pysyy hanskassa, kun laittaa itselle ostoslistan, eikä poikkea siitä. No minähän tietysti poikkesin siitä hiukan. Zafonit oli listalla, mutta 2 pokkaria 10e, niin piti ottaa toinen pokkari ja luin juuri Roylta uusimman kirjan niin Joutavuuksien jumala tuli luontevasti mukaan. Puluboyn ja Ponin komerokirja on joululahjalistalla. Sitten yksi lastenkirja oli listalla, mutta se oli 30 euroa, joten odotan edullisempia aikoja. Uuden nobelistin kirjat syynäsin tarkkaan, mutta ei yhtään ainutta vanhojen kirjojen hyllyissä ja uusin maksoi maltaita.\nHuom! Ostin neljä kirjaa ja tuo yksi tuli messujärjestäjien lahjana.\nLauantai oli sitten ihan kiva messupäivä <3


Blogikirjoitus Kulmala - Valtioneuvoston kanslia\nTaina Kulmala: Ovi auki parhaalle asiantuntemukselle\nKoko toiminnan näkyvyyden kehittämisessä otettiin muutama viikko sitten merkittävä askel kun vuorovaikutteinen tietokayttoon.fi-verkkoalusta avattiin kokeiluluontoisesti. Verkkoalustalle on koottu vuosina 2014 ja 2015 alkaneiden valtioneuvoston selvitys- ja tutkimustoiminnan hankkeiden keskeinen anti. Hankkeet on teemoiteltu alustalle hallituksen kärkihankkeiden mukaan. Sivusto antaa yleiskuvan siitä, millaisia ratkaisuja selvitetään ja mistä voi löytää lisätietoa hankkeista, niiden toteuttajista ja sisällöistä.\nKirjoittaja toimii yksikön päällikkönä valtioneuvoston kanslian politiikka-analyysiyksikössä.\nLisätietoja avoimesta hausta


Luutnantti tuomittiin sakkoihin: nöyryytti selkäkipuista rajajääkäriä eräleirillä Inarissa – "Nyt vittu se rinkka kantoon" - MTVuutiset.fi\n"Nyt v**tu se rinkka kantoon" – luutnantti nöyryytti selkäkipuista rajajääkäriä hiihtomarssilla Inarissa, tuomittiin sakkoihin\nPuolustusvoimat uusiutuu. MTV Uutiset uutisoi kokeilusta, jossa eri sukupuolta olevat upseerioppilaat majoitetaan yhteistupiin.\nJulkaistu 24.08.2020 14:27\nLapin käräjäoikeus on tuominnut luutnantin sakkoihin esimiesaseman väärinkäyttämisestä. Rikos tapahtui viime vuoden marraskuun lopussa pidetyssä aselajiharjoituksessa Inarissa.\n1994 syntynyt luutnantti oli käskenyt rajajääkäriä kantamaan raskasta rinkkaa ja taisteluliiviä harjoituksen loppuosuudella, vaikka jääkärillä oli kenttäsairaanhoitajan määräämä kantokielto selkäongelmiensa vuoksi.\nLuutnantti oli tietoinen kantovapautuksesta. Harjoituksessa oltiin liikkeellä hiihtäen.\nLue myös: Luutnantti määräsi selkävaivaisen kantamaan rinkkaa – syytetään nyt törkeästä esimiesaseman väärinkäytöstä\n"Ei minun ongelmani"\nRajajääkäri oli käynyt kysymässä luutnantilta, miten hän osallistuu harjoitukseen kantovapaarajoituksen aikana. Luutnantti oli vastannut, että jääkärin tulee osallistua harjoitukseen eikä kantovapaa ole hänen ongelmansa.\nNiinpä rajajääkäri oli heittänyt kantamuksensa telakuorma-auton lavalle, vaikka luutnantti oli kieltänyt laittamasta rinkkoja auton kyytiin.\nMyöhemmin luutnantti näki, ettei jääkärillä ollut rinkkaa selässään muiden harjoitukseen osallistuneiden tapaan. Hän oli käskenyt rajajääkäriä ottamaan rinkan mukaansa, koska niitä ei saanut kuljettaa auton matkassa.\n– Nyt vittu se rinkka kantoon, luutnantti oli älähtänyt.\nJääkärin mukaan kielenkäyttö sisälsi paljon kirosanoja ja oli muutenkin nöyryyttävää. Paikalla oli tapahtumahetkellä muitakin henkilöitä.\nLue myös: Merisotakoulun komentaja käyskenteli perinnejuhlissa humalassa ja ahdisteli naiskersanttia\nSelkä jouduttiin leikkaamaan\nRinkan kanto aiheutti pistävää kipua rajajääkärin selkään. Hän oli tehnyt tapauksesta rikosilmoituksen käytyään lääkärissä kolme kuukautta harjoituksen jälkeen. Selkä jouduttiin myöhemmin leikkaamaan välilevyvaivojen vuoksi.\nSyy-yhteyttä hiihtomarssin tapahtumiin ei kuitenkaan voitu varmuudella osoittaa.\nLuutnantti kiisti, että hän olisi tahallaan aiheuttanut rajajääkärille kärsimystä, vakavaa terveydellistä vaaraa tai nöyryyttänyt häntä. Hänen mukaansa käynnissä oli evakuointiharjoitus, johon osallistuvien piti toimia itsenäisesti. Hän oli sanojensa mukaan ohjeistanut laittamaan rinkan ahkioon ja antamaan osan sen sisällöstä muiden miesten kannettavaksi.\nLue myös: Varusmiehelle ehdollista vankeutta Liperin kuolonkolarista – nainen kuoli Puolustusvoimien kuorma-auton ja henkilöauton törmäyksessä\nTodistajien mukaan käynnissä oli kaikkiaan ollut sekava tilanne, ja myös tavaroiden kuljettamisesta oli ollut jonkinlaista epäselvyyttä.\nKäräjäoikeudessa luutnantti määrättiin maksamaan 30 päiväsakkoa esimiesaseman väärinkäyttämisestä. Korvauksien kera maksettavaa kertyi yhteensä noin 370 euroa.\nLue myös: Rasistinen sana ruokalassa tuli kalliiksi – alokas tuomittiin kunnianloukkauksesta\nPuolustusvoimat Inari Rikos Lappi


rihmasto.fi • Omat asetukset • Rekisteröidy\nrihmasto.fi - Rekisteröityminen\nKäyttämällä "rihmasto.fi" palvelua (jälkeenpäin "me", "meitä", "meidän", "rihmasto.fi", "http://rihmasto.fi/phpbb3/phpBB3"), sitoudut noudattamaan seuraavia ehtoja. Mikäli et hyväksy näitä ehtoja, älä rekisteröidy ja/tai käytä "rihmasto.fi"-palvelua. Me voimme muuttaa näitä ehtoja koska tahansa ja teemme parhaamme informoidaksemme sinua. On kuitenkin suositeltavaa lukea nämä ehdot säännöllisesti, koska "rihmasto.fi"-palvelun käyttö vaatii että hyväksyt nämä ehdot siinä muodossa, kuin ne on päivitetty tai korjattu.\nSuostut olemaan esittämättä loukkaavaa, vihamielistä, epämoraalista tai muutakaan materiaalia, joka voisi loukata voimassa olevia lakeja oli se sitten omassa maassasi, se maa, johon "rihmasto.fi"-palvelin on sijoitettu tai kansainvälisiä lakeja. Toimimalla tätä vastoin voidaan sinut välittömästi ja lopullisesti poistaa järjestelmän käyttäjistä ja tarvittaessa internet-yhteydentarjoajaasi otetaan yhteyttä. Kaikkien viestien IP-osoite tallennetaan näiden ehtojen noudattamisen tarkkailua varten. Hyväksyt, että "rihmasto.fi" on oikeus poistaa, muokata, siirtää ja sulkea mikä tahansa keskusteluketju tai viesti niin halutessamme. Suostut myös siihen, että kaikki yllä annettu tieto tallennetaan tietokantaan. Tätä tietoa ei anneta kolmannelle osapuolelle ilman suostumustasi, mutta "rihmasto.fi" tai phpBB ei ole vastuussa mahdollisen tietoturvamurron aiheuttamasta tietojen vuodosta ulkopuolisille tahoille.


Julkaistu 20.10.2000 23:58\n(Päivitetty 22.10.2000 04:30)\nMartti AhtisaariPresidentti Martti Ahtisaaren optiot ovat puhuttaneet mediaa ja kansaa viime kuukausina. Ahtisaari itse ei ole aikaisemmin kommentoinut asiaa lainkaan, ja myös Ahtisaaren toimisto on käännyttänyt kommenttien pyytäjät oveltaan. Mainos (uutinen jatkuu alla)\nRauli Virtanen haastatteli Ahtisaarta MTV3:lle New Yorkissa. Nyt Ahtisaari puolustaa optiotulojaan, joiden hän sanoo tulleen ansaitun vaivannäön palkkana. Hän ei kuitenkaan katso myyneensä periaatteitaan. - Mielestäni olen ansainnut joka pennin joka tästä optiojärjestelystä tulee. Teen kovasti töitä ja meillä on ollut runsaasti kokokouksia ja matkojakin näiden tehtävien yhteydessä. - Olen yhä samaa mieltä kuin aiemmassa optiojärjestelyjä koskeneessa kommentissani, että kymmenien tai satojen miljoonien optiojärjestelyt yritysjohdolle ovat epäoikeudenmukaisia.Virkakautensa päätyttyä Ahtisaari liittyi Elcoteqin hallitukseen ja sen optiojärjestelyihin. Optionsa Ahtisaari rahasti syyskuussa, eli heti kun se oli mahdollista. Viiden kuukauden voitto oli 360 000 markkaa. Lisää on luvassa, sillä hänelle jäi vielä runsaat 5000 optiota. UPM-Kymmenen hallituksen jäsenyydestä Ahtisaari kuittaa lisäksi 19 000 markkaa kuukaudessa sekä kokouspalkkiot. Valtio on osaltaan pyrkinyt turvaamaan eläkeläispresidentin riippumattomuuden 363 600 markan verottomalla eläkkeellä vuodessa. Ahtisaaren toiminta onkin tuomittu laajasti: piispoja, ministereitä ja ay-liikkeen johtoa myöten.Optiorahastus on kummeksuttanut kansan oikeustajua, sillä virkakaudellaan Ahtisaari tuomitsi optiot jyrkästi. - Esittäisin elämisen tavan ohjeeksi sen, että ahneus rajoitettaisiin sopivaisuuden puitteisiin, Ahtisaari totesi pari vuotta sitten.Koivisto sai sapiskaa puolueen jäsenkirjastaMauno Koivisto\nMauno Koivisto liittyi takaisin SDP:n jäseneksi jätettyään presidentin viran. Rauli Virtanen kysyi Ahtisaarelta, vieläkö tämä kokee SDP:n omaksi puolueekseen. - Kyllä se henkisesti sitä yhä on. Olen kuitenkin periaatteen ihminen. Jos kerran edellytetään että presidentti jättää puoluekytkennät presidentiksi tullessaan, niin ihmettelen että asianomainen palaa välittömästi puolueeseen kautensa päätettyään. Ketä tässä silloin yritetään pettää, itseä vai muita? (MTV3)\nAutoilijoiden tasoristeysasenteissa kohentamista\nNaisia liian vähän ministeriöiden johtopalleilla


Also Sprach Jussi - eli ajatuksia vähän kaikesta: Top 6 kirjallisuusviitteet biiseissä\nPosted on keskiviikko 14. toukokuuta 2014 by Also Sprach Jussi\nThis entry was posted in BIISIT,BLOC PARTY,FATBOY SLIM,KATE BUSH,KIRJAT,NIRVANA,OLAVI UUSIVIRTA,PEARL JAM. Bookmark the permalink.\n5 Responses to Top 6 kirjallisuusviitteet biiseissä\n14. toukokuuta 2014 klo 22.45\nTää on aina hyvä aihe, kirjoitin ihan artikkelinkin tästä jokin aika sitten. Sen voi lukea vaikka täältä: http://musasto.wordpress.com/2013/12/11/muusikoita-inspiroinut-kirjallisuus/ Myönnettäköön, että kaikkia siinä mainittuja kirjoja en ole lukenut. Kappaleet oon kyllä kuunnellut. :D\nWuthering Heights / Humiseva harju tais olla ainut sama, mikä tuli mainittua, mutta se nyt onkin aina huippu. Sitäkään kirjaa en oo lukenut, vaan leffan nähnyt, mut toisaalta ei ollu myöskään Kate biisiä tehdessään nähnyt muuta kuin leffan! :)\n14. toukokuuta 2014 klo 23.25\n15. toukokuuta 2014 klo 7.52\nTimo, mulla olikin tuo biisi mielessä, mutta en ole Lolitaa lukenut (pitäis varmaan) joten en ottanut mukaan.\nTuomas, onpa mahtava knoppitieto että Bush ei ollut lukenut kirjaa! Päräytti sitten vaan biisin tulille. Toisaalta hän oli aika nuori kun teki Kick Insiden (19 vai miten se oli?), joten ehkä sitä voidaan pitää lieventävänä asianhaarana.\nKäyn lukemassa blogisi. Suomesta pitäisi etsiä enemmänkin esimerkkejä.\n15. toukokuuta 2014 klo 13.29\nYUP:llahan on tuohon jo mainittuun Saatana saapuu Moskovaan kirjaan paljonkin yhteyksiä. Esim. 90-92 kokoelmalta löytyvä kappale Woland. En nyt muista onko suoria viittauksia toiseen venäläiseen kirjailijaan Daniil Harmsiin, mutta vaikutteita ainakin. Ja Mannosen basarin etukalvossa oli Harmsin kuva joskus -95 tms. Ei nyt ihan suoranainen viittaus biisissä kirjallisuuteen, mutta selkeä kannanotto kuitenkin sinne suuntaan :)\n16. toukokuuta 2014 klo 10.03\nAi vitsi, YUP olis tietysti pitänyt mainita! Saatana saapuu Moskovaan -kirjan lukeminen ja 90-92-kokoelman löytäminen ajoittuivat vieläpä samaan ajanjaksoon. Ja Homo Sapiens -levyllä taitaa itse asiasas olla vielä enemmän tuota kirjaa. Domus Perkele yms.\nYUP:n ekoilla levyillä taisi myös olla Dostojevskiä ainakin. Idioottia, muistelen.


Tätä et nähnyt tv:ssä: Häirikkö juoksi kentälle EM-finaalissa | Urheilu | HS\nRanskan kansallisstadionin kentälle juoksi tunkeilija, joka ehti hypätä volttisarjan ennen kuin järjestysmiehet saivat hänet kiinni.Asiasta raportoi IS:n jalkapallotoimittaja Saku-Pekka Sundelin Twitterissä. Melkoinen volttisarja kentälle rynnänneeltä tyypiltä. Siis oikeesti komeat voltit kunnes taklattiin. Urpo silti.— Saku-Pekka Sundelin (@SPSundelin) July 10, 2016 Tv-kuvissa tunkeilija ei näkynyt. Televisio ei kuvaa häiriköitä, jotta he eivät saisi haluamaansa julkisuutta.Kyseessä ei ollut ensimmäinen kerta, kun fani on päässyt pelikentälle kesken ottelun näissä EM-kisoissa. Välikohtauksia on ollut muun muassa Portugalin ja Puolan välisessä puolivälieräottelussa ja Kroatian ja Espanjan alkulohkopelissä.EM-finaalissa pelaavat isäntämaa Ranska ja Portugali. Ottelua voit seurata alta löytyvästä tuloswidgetistä. Tulospalvelu: Portugali - Ranska 10.7.2016 22.00 Tämä aihe on kiinnostava. Kiitos mielipiteestäsi!\nRanskan kansallisstadionin kentälle juoksi tunkeilija, joka ehti hypätä volttisarjan ennen kuin järjestysmiehet saivat hänet kiinni.Asiasta raportoi IS:n jalkapallotoimittaja Saku-Pekka Sundelin Twitterissä. Melkoinen volttisarja kentälle rynnänneeltä tyypiltä. Siis oikeesti komeat voltit kunnes taklattiin. Urpo silti.— Saku-Pekka Sundelin (@SPSundelin) July 10, 2016 Tv-kuvissa tunkeilija ei näkynyt. Televisio ei kuvaa häiriköitä, jotta he eivät saisi haluamaansa julkisuutta.Kyseessä ei ollut ensimmäinen kerta, kun fani on päässyt pelikentälle kesken ottelun näissä EM-kisoissa. Välikohtauksia on ollut muun muassa Portugalin ja Puolan välisessä puolivälieräottelussa ja Kroatian ja Espanjan alkulohkopelissä.EM-finaalissa pelaavat isäntämaa Ranska ja Portugali. Ottelua voit seurata alta löytyvästä tuloswidgetistä. Tulospalvelu: Portugali - Ranska 10.7.2016 22.00 Haluatko lukea koko artikkelin? Hanki rajaton lukuoikeus:


Diak jälleen neljänneksi vetovoimaisin yhteishaussa – Diakonia-ammattikorkeakoulu\nDiak oli syksyn yhteishaussa neljänneksi vetovoimaisin ammattikorkeakoulu. Diak saavutti vetovoimaisuudessa saman sijoituksen myös kevään yhteishaussa. Vetovoiman muodostaa aloituspaikkojen määrä suhteessa kaikkien hakijoiden määrään.\nDiakissa haettavina olleista tutkinnoista suosituin oli sosionomi (AMK) -tutkinto, joka kasvatti hakijamääriään edellisvuodesta Helsingin- ja Porin-kampuksilla. Niin ikään sosionomi (AMK) diakoniatyö – tutkinto kiinnosti hakijoita kaikilla Diakin kampuksilla, joissa koulutus oli haussa: Helsingissä, Oulussa ja Porissa.\n– Sosionomi työskentelee siellä, missä hätä on suurin. Diakiin hakevat opiskelijat haluavat parantaa maailmaa ja auttaa lähimmäisiä monella tapaa. Se näkyy sosionomin, diakonin ja diakonisen hoitotyön tutkintojen suosion vahvistumisessa, sanoo Diakin toimitusjohtaja, rehtori Tapio Kujala.\nTutkinto-opiskelijaksi voi seuraavan kerran hakea keväällä. Kevään yhteishaku järjestetään kahdessa osassa: 8.1.2020-22.1.2020 (englanninkieliset AMK-koulutukset) ja 18.3.-1.4.2020 (suomenkieliset AMK-koulutukset ja kaikki YAMK-koulutukset).\nIlmoitamme nettisivuillamme, kun valinnan tulokset ovat valmiit. Valinnat varmistuvat 29.11.2019 mennessä. Valittujen opiskelijoiden nimiä emme julkaise netissä.


Jättipalsamia kitketään heinäkuussa talkoovoimin | Pori.fi\nJättipalsamia kitketään heinäkuussa talkoovoimin\nPorissa järjestetään heinäkuun kahdella ensimmäisellä viikolla vieraslajitalkoita, joissa kitketään haitallista jättipalsamia. Talkoissa toimitaan yhdessä porilaisen luonnon ja ympäristön hyväksi.\nEnsimmäiset jättipalsamin kitkentätalkoot järjestetään keskiviikkona 1. heinäkuuta kello 17-19 Kirjurinluodon Hanhipuistossa. Keskiviikkona 8. heinäkuuta talkoot jatkuvat kello 17-19 Polsanluodossa.\nMaiseman- ja luonnonhoidon asiantuntija Sanna Haapala Pro Agria Länsi-Suomen maa- ja kotitalousnaisista ja Haitalliset vieraslajit hallintaan –hankkeesta on molempina päivinä paikalla kertomassa vieraslajeista sekä opastamassa niiden oikeaoppisessa torjunnassa.\nKaikille osallistujille jaetaan talkoissa työhanskat, ja työn ohessa on myös mehutarjoilua. Talkoot eivät vaadi ennakkoilmoittautumista.\n- Sekä Hanhipuistossa että Polsanluodossa on useita vieraslajiesiintymiä, joten talkootöitä voidaan levittäytyä tekemään laajalle alueelle, ja näin säilyttää tarvittavat turvavälit, kertoo suunnittelija Outi Aalto Porin kaupungilta.\nTalkoiden järjestäjinä toimivat Satakunnan Vihertietokeskus ja Porin kaupungin ympäristö- ja lupapalvelut. Lisätietoja vieraslajitalkoista sekä muista Porin seudulla järjestettävistä luontoretkistä ja –tapahtumista löytyy täältä.\nHaitallisista vieraslajeista kertova näyttely käynnissä\nPorin seudulla luontoa vallanneita vieraslajikasveja ja –eläimiä esittelevä Haitalliset vieraslajit –näyttely on esillä Porin pääkirjastossa vielä 4. heinäkuuta asti.\nNäyttely tutustuttaa kävijöitä muun muassa erilaisiin vieraslajeihin, niiden haitallisuuteen ja tunnistettavuuteen sekä vieraslajitalkoiden järjestämiseen.


CRM-Specialist - Talenom\nNote! You may also apply in English.\nTalenom Oyj on ketterä ja edistyksellinen tilitoimistoalan edelläkävijä. Yli viisikymmentävuotisen historiamme aikana olemme kasvaneet pienestä perheyrityksestä merkittäväksi kotimaiseksi tilitoimistoketjuksi, joka työllistää yli 1000 henkeä Suomessa, Ruotsissa ja Espanjassa. Digitaaliset palvelut –yksikössä Oulussa työskentelee yli 80 huippuammattilaista, kehittämässä ja tukemassa asiakkaillemme monipuolisia asiakasjärjestelmiä ja sisäisiä työkaluja taloushallinnon ammattilaisillemme.\nTäällä sinuun luotetaan ja annetaan mahdollisuus onnistua työssäsi. Meillä on vahva toimialaosaaminen taloushallinnan piirissä ja joka tarkoittaa sitä, että myös ohjelmistoja suunnitellessa meidän asiantuntijamme tukevat osaamisellaan sinun työtäsi ja samalla tunnet kuinka oikeasti teet työtä, jolla on suora vaikutus sen loppukäyttäjän työhön. Täällä siis toteutuu hyvin slogan ”tunne asiakkaasi”. Meidän työkulttuurimme tukee jatkuvaa oppimista ja meidän hyvistä tyypeistä löytyy halua myös jakaa osaamista.\nTalenom tarjoaa kohtalaisen mukavat työsuhde-edut; hampaat hoituvat, työterveyshuolto on kattava, on joustavat työskentelymallit etätöineen. Aktiivista toimintaa on moneen lähtöön ja niin on vapaa-ajan kerhojakin ja jos ei sopivaa löydy, uuden voi perustaa. On meillä perinteisten etujen lisäksi myös hieronta- ja liikuntaetu, mahdollisuus ihan laadukkaaseen työsuhdefillariin ja mökkejä Tampereella, Tahkolla, Vuokatissa ja Espanjassa. Digiyksikössä saat myös hyvin pitkälle vaikuttaa siihen millaisilla työvälineillä teet työtäsi. Parasta on kuitenkin ihmiset, jotka meillä työskentelee.\nKäy lukemassa meidän digiyksiköstä lisäinfoa millaista meillä on tehdä töitä.\nTuotteitamme on muun muassa pitkälle automatisointi Kirjanpitojärjestelmämme, Talenom Online, Talenom App mobiilisovellus, TiliJaska ja monet muut. Näitä kaikkia kehitämme pitkäjänteisesti samalla kun uusia järjestelmiä lähtee liikkeelle. Tuotteistamme voi hakea lisätietoa vaikka Youtubesta tai Instagrammista (#talenomonline, #talenomapp).\nHaemme kasvavaan ja kansainvälistyvään yritykseemme ammattitaitoista CRM-Specialistia\nOletko kiinnostunut moderneista digitaalisen markkinoinnin sekä CRM-järjestelmistä, ja siitä miten ne voivat auttaa yrityksiä?\nJos tunnistat itsesi niin tässä voisi olla paikka sinulle!\nVastaat yhdessä myynnin sekä markkinoinnin kanssa globaalin digitaalisen markkinoinnin sekä CRM-järjestelmän vaatimusten määrittelystä ja niiden priorisoinnista.\nHuolehdit toteuttamisesta määrittelyiden pohjalta ja varmistat yhdessä muiden kehitystiimien kanssa, että backlogin taskit ovat valmiita toteutukseen digitaalisen markkinoinnin sekä CRM-järjestelmiin.\nToimit yhdyshenkilönä myynnin, markkinoinnin sekä kehityksen välissä. Olet tiimien käytettävissä pystyen auttamaan määrittelyiden avaamisessa ja selkiyttämisessä.\nOnnistut tehtävässä, kun sinulla on\nKokemusta ja ymmärrystä myynnin ja markkinoinnin järjestelmistä tai prosesseista (HubSpot, Salesforce, jne).\nItsenäistä otetta sekä nopeaa reagointi- ja päätöksentekokykyä.\nSujuvat kommunikointitaidot myös englanniksi.\nKokemus CRM-specialist / Product Owner työtehtävistä katsotaan eduksi.\nArvostamme positiivista asennetta, hyviä tiimityöskentelytaitoja ja halua kehittää itseäsi. Olet rohkeasti eteenpäin pyrkivä, etkä tyydy vain perusratkaisuihin, vaan haluat aidosti innovoida uutta. Tarjoamme loistavan tehtävän, jossa todella pääset vaikuttamaan.\nLisätietoja tehtävästä antaa: Joni Kjellman +358407385759, Head of Unit


Bad Credit restaurointi - tapa korjata Bad Credit Oike - SP4\nBad Credit restaurointi - tapa korjata Bad Credit Oike\nWysłany: Sob 9:12, 08 Lut 2014 Temat postu: Bad Credit restaurointi - tapa korjata Bad Credit Oike\nSinun käyttö kuukausittain tuotot että voi maksaa pois rahaa täydellisesti . Tutkimus mahdollistaa ilmeen klo raha status yhdessä edistää tuotot hallinto [url="http://pikavippi.webgarden.com"]lainaa heti 500e[/url] i korostetaan miten käyttämällä puolikuukausijulkaisu laskut. Kun käyttäjä on tarkoitettu ja otetuista ne kuuluvat muuttuva - paikka kumppaniohjelmaan .\nkuitenkin , juuri ennen saada yksi pennin kohti , että velka , on suositeltavaa Luo ensisijainen strategia . Kannattaa ehdottomasti kertoa heille, sinua ovat kiinnostuneita mielenkiintoa sitä vain henkilökohtainen laina [url="http://vippi101.snappages.com"]vippi asiakaspalvelu[/url] nykyään on olemassa monin eri tavoin vain tehdä hakemus pitkällä aikavälillä asuntolaina , mukaan lukien pankkialan yritykset , laina yritykset sekä net kautta asiantuntija . Kuluttajien velka lainan vakauttaminen tarjoaa erikoistunut mahdollisuus laskeutua ja poista jokainen oman lukumäärä henkilökohtainen velka kuluessa suhteellisen järjestetty lähestymistavan . Kuitenkin , siksi vaarat mukana tämäntyyppisiä rahoitus .\nolen varma ohjeet on muutettu ottaen huomioon, että lapseni oltiin homeschooled . Myös he tutkimaan tahansa lainat rahoitustuotteiden käytettävissä - joka on , hyödyntämällä oman kodin , alue tai moottoriajoneuvo kuin pääoma teidän uutta laina .\nMiten palkka auton rahoitus ?. Huono luotto pitäisi koskaan estää sinua saavuttamiseksi tärkein tavoite . line auton lainat on osuma siitä syystä, että tulemisesta Internetissä ostot . Selvitä täsmällisesti, miten nähdä ja ajatella pienet . Condos ja tuotetun asuntoja sallittu HUD voi myös täyttävät vaatimukset koska Federal Housing Administration kiinnitykset vaatimuksiin ovat täyty . Pidä huomioikaa teidän kummankin maksu olosuhde ennen kuin haet olevan lainan tarjoaja kulut marginaalisesti enemmän korot [url="http://lainaanopeasti1on1.tumlr.com"]lainaanopeasti1on1.tumlr.com[/url] olevan tuotemyynti laski , joten suoritettu Koko koti , mutta mennessä subprime pankkilainaa ollut laajennettu luotto mahdollisuuksiin hakijoita ne ymmärtää tuskin antaa omaisuuden rahoituksen laina. tarkalleen, mitä epäilemättä Internetissä laina ?. Samanaikainen , se voi olla hyödyllistä aloittaa laskettaessa teidän säännöllisesti kuukausittain tai säännöllinen hintaluokassa ja vähennä paljon turha kulut , kuten jopa kaikkein pienet määrä että et yksinkertaisesti commit varomattomasti voi luku enemmän kuin olet ajatellut, että. Ensimmäinen, Muista Luo kuukausimaksut täsmällisesti .\nUseimmille vastaanottaminen kerran kk , yleensä loppupuolella oman kolmekymmentä päivä on tavallinen aikataulu .


Go 4 it vol. 2 Muotiblogi: Viikon paras ostos - Smashbox O-Plump!!\nViikon paras ostos - Smashbox O-Plump!!\nOlen jo pitkään haikaillut luonnollisen vaaleaa, suorastaan hillittyä huulikiiltoa, jolla olisi mukava pieni huulia korostava ominaisuus. Olen kokeillut muutamia Smashboxin tuotteita (mm. likilegendaarinen primer Photo Finish ja luomiväritrio) ja ollut enemmän kuin tyytyväinen. Poikkesin viime viikolla bloggarireissulaisten kanssa PUBissa ja päätin hankkia testiin O-Plump -huulikiillon. PUB on tietääkseni ainoa paikka Ruotsissa, joka myy Smashboxia.\nO-Plump -huulikiilto kuuluu samaan sarjaan kuin mahtava geelimäinen poskipuna O-Glow. Sarjan idea on, että läpinäkyvä geelimäinen tuote sopeutuu käyttäjän omaan ihonväriin ja muuttuu juuri itselle sopivaksi luonnolliseksi roosaksi.\nMuutaman päivän käytön jälkeen olen todella tyytyväinen! Huulikiillon sävy on tosiaan luonnollinen ja kiiltoa ei ole liikaa. Tahmeuskin häipyy parin minuutin päästä lisäämisestä. Tuosta pullistelu-ominaisuudesta en oikein osaa sanoa. Ulkopuoliset tarkkailijat ovat sitä mieltä, että mitään merkittävää muutosta ei ole näkyvillä, mutta omasta mielestäni huulet näyttävät täyteläisemmiltä. Kaikkien plump-tuotteiden tapaan O-Plump kihelmöi huulilla jonkin verran ja joidenkin mielestä se voi tuntua ikävältä. Omasta mielestäni tunne on kuin ihanan tulisen green curryn jälkeen - eli vain ja ainoastaan pirtsakka ja miellyttävä!\n// posted by Minttu @ 15:28\nTiedätkö saako tätä tilattua helposti mistään netistä? Yritin katsella mutta en löytänyt hyvää ostospaikkaa.\nTahtoo kokeilla! :)\n# posted by nda : 09:22\nNda: En ole löytänyt nettikauppaa, joka myisi Smashboxia ja toimittaisi myös Suomeen... Siksi olenkin niin innoissani, että sitä vihdoin saa täältä!! :)\n# posted by Minttu : 19:09


Minikritiikit, viikko 9 / Nuorgam\n77 Bob hundin taannoinen levytystauko tuntuu enää kaukaiselta muistolta, kun yhtye tuo markkinoille toisen pitkäsoittonsa vuoden sisään. Kuin osoituksena uudesta luovuudesta, Låter som miljarder poikkeaa edeltäjästään melkoisesti. Siinä missä viimevuotinen Det överexponerade gömstället puuroutui futuristiseen kollaasimaisuuteensa, kuulostaa uutukainen erehdyttävän vaivattomalta. Yhtyeen alkuaikojen rääväsuisesta energiasta ollaan kuitenkin yhä kaukana. Sähäkästä nimikkokappaleestaan huolimatta Låter som miljarder on vakavahenkinen, jopa tummasävyinen. Se rakentuu monitulkintaisista avainlauseista, joiden ympärille elektronisen pehmeät sävelet on rakennettu kuhunkin hokemaan sopivaa tyyliä käyttäen. Mietteliäät sanoitukset avaavat totutusti oman universuminsa, jonka kaikista kerroksista ymmärtää vain murto-osan. Laulut liittyvät toisiinsa vain nimellisesti, mutta yhtyeen ainutlaatuinen ja määritelmiä pakeneva absurdismi sitoo kokonaisuuden kasaan pitävin saumoin. Albumin kiehtova yleistunnelma tuntuu vahingolta, mutta on samalla kenties syvintä mitä bob hund on tullut koskaan tehneeksi. (Hannu Linkola)\n67 Tasaisuutta odottaville kuulijoille on edessä varsinainen kerberos: jos kuuntelee kymmenen nopeaa näytettä mistään kappaleesta, on hyvin mahdollista että tuomiona on skitsofreniadiagnoosi. Esimerkiksi Arguing With Thermometers on post-hardcorea, death metal -huutoja, dubstep-kosketinjuoksuja ja indierockia. Tyyli vaihtuu hirvittävää vauhtia: seuraava kappale Stalemate on lähes pelottava hienostuneen, asteittaisen nousunsa takia. Ihmeellisesti kappaleet pysyvät kuitenkin kasassa. Kaiken hulluuden seassa laulaja Roughton Reynolds rääkyy mielipiteensä nykyajan poliittisesta tilanteesta. Paras kuvaus siitä, mitä kuulija kohtaa, on Muse psykoosissa, Skrillexin ja At the Drive-In -tyylisen syntetisaattorifetisistin yrittäessä lääkitä riehuvaa potilasta. Se on myös levyn suurin vahvuus – yhtään vähemmän ylimenevä materiaali kuulostaisi todella nololta. Kaikki tyylit eivät toimi mutta moni kuitenkin. Uuvuttavaa, mutta yllättävänkin inspiroivaa. (Antti Piirainen)\n60 New Yorkilaisen indiepopyhtyeen debyytti ei ole tehty talvijulkaisua varten. Kesäinen levy kuuluu hetkeen, kun aurinko sulattaa jäätelöä. Omassa tyylissään levy on toimiva, muistuttaen ajoittain Camera Obscuraa vailla orkesterisivalluksia ja itsevarmuutta. Bändin ongelmana on myös ylitarjonta. Vaarana on jäädä todella mitäänsanomattomaksi kuohuksi jo valmiiksi täydellä kentällä. Hospitality pyrkii ratkaisemaan ongelman etenemällä kotipesältä rohkeasti: klarinetit ja hienovaraiset ääniefektit terästävät Friends of Friendsiä, ja Eight Avenue loppuu kevyesti pörisevään sooloon. Uninen Sleepover taas on vain muutaman nuotin päässä siitä, että Real Estate nostaisi oikeusjutun. Pirteät yksityiskohdat eivät kuitenkaan riitä materiaalin jäädessä keskinkertaiseksi. Hospitalityn esikoinen esittelee yhtyeen, joka odottelee vielä oman äänensä ja itsevarmuutensa kehittymistä. Kuulostaisi kesällä varmaankin kivalta, mutta siihen mennessä levy unohtunee. (Antti Piirainen)\n74 James Levy on jokusen albumin Levy– ja Yvel-nimillä tehnyt newyorkilainen lauluntekijä. Folkpopduo The Piercesistä tuttu Allison Pierce lienee sitten Levyn “verenpunainen ruusu”. Pray to Be Free on häpeilemätön sukellus menneeseen, sävellyksiä, sanoituksia ja soundeja myöten silkkaa Lee Hazlewood & Nancy Sinatra -fantasiaa. Levy laulaa Richard Hawleysta ja Stephin Merrittistä (The Magnetic Fields) muistuttavalla baritonillaan puoli-ironisia tarinoita kielletystä rakkaudesta, hengellisistä pyrinnöistä ja murskatuista sydämistä. Heleä-äänisen Piercen myötä konsepti muistuttaa väistämättä Mark Laneganin ja Isobel Campbellin yhteisistä tekemisistä, mutta on luonteeltaan teatraalisempi ja asetelmallisempi. Kantrikitarat, MOR-jouset ja länkkärikompit jaksavat viehättää läpi levyn, kiitos pätevien biisien (Handsome Familystä muistuttavat Hung to Dry ja Pray to Be Free) ja viileiden one-linerien (“I love you more than music”, “I wish I was a bum in love”). Viehättävää vintagehömppää. (Antti Lähde)\nMux Mool – Planet High Shcool\n68 Newyorkilainen Brian Lindgren palaa elektronisen musiikin kentälle kaksi vuotta lupaavan esikoisalbuminsa Skulltasten jälkeen. Planet High School on mukava levy, josta ei kuitenkaan ole suunnannäyttäjäksi tai edes sesonkisuosikiksi. Lindgren käyttää rajallisen temppuarsenaalinsa jo ennen kuin albumi ehtii puolivälinsä eikä sen jälkeen edes yritä irtautua uusille urille. Soundiltaan Planet High School on digitaalisen rapsakka. Raukeissa hiphop-tempoissa kulkevat rytmit säestävät The Fieldin tyylisistä lyhyistä sampleluupeista ja kevysti jazzahtavista bassokuviosta koostuvia biisiaihioita, jotka kumartavat milloin chillwaven tai -outin (Palace Chalice, Baba), milloin Human After Allin aikaisen Daft Punkin (Cash for Gold), milloin Ninja Tunen leukapartaelectronican (Hand on the Scantron) suuntaan. Lähimmäs maalia Lindgren osuu näppärään arpeggiomelodiaan perustuvalla Ruin Everythingillä, joka on kuin digipilveä pössyttelisi. (Antti Lähde)\n44 Newyorkilaisen Phenomenal Handclap Bandin toinen albumi tuoksahtaa ikävällä tavalla musiikkiopistolta. Kahdeksanhenkinen yhtye yhdistelee rohkeasti musiikkityylejä 2000-luvun elektrosta ja indiepopista Uriah Heep -tyyliseen jytään ja Woodstock-psykedeliaan, mutta kuulostaa kaikessa seikkailumielisyydessäänkin kovin ontolta ja elottomatta. Bändin johtohahmot Daniel Collás ja Sean Marquand käyttävät taiteilijanimiä ”The Witch Doctor” ja ”The Medicine Man”, mutta aspiriinia tujumpaa rohtoa kaksikon on vaikea kuvitella potilailleen määräävän. Paljonpuhuvan intohimottomasti nimetty Form & Control alkaa ja loppuu hyvin: Following on melankolisuudessaan viehättävä diskoilu, The Attempt puolestaan Tennisin ja Camera Obscuran oloinen kelpo tweepop. Mitään muuta ikimuistoista albumi ei kuitenkaan tarjoa. Väkinäisimmillään Phenomenal Handclap Bandin on Mirrorsin, Afterglow’n ja Form & Controlin tyyppisissä kappaleissa, joiden laimennettu hardrockpsykedelia on sisäistämättömyydessään niin musiikkiluokan bändikerhoa kuin vain olla ja voi. (Antti Lähde)\n67 Tennistä on vaikea saada kiinni kauneusvirheistä. Aviopari Alaina Mooren ja Patrick Rileyn ympärille rakentuva yhtye ohjastaa nostalgista makuuhuoneindietään tyylitietoisesti ja huolitellusti. Rileyn kitarointi on tehokasta ja pienimuotoista, koskettimet piirtelevät sävykkään naivistisia taustakuvioita ja Mooren kohtalokas laulu viettelee vältellen. The Black Keysin Patrick Carney on tehnyt tuottajan roolissa parhaansa saadakseen kaikki koukut ja yksityiskohdat erottumaan kertakuulemalla. Yhtye täräyttääkin kenttään muutaman ässän. Etenkin pakahduttavasti soulahtava Petition voittaa välittömästi puolelleen. Kolikon kääntöpuolella vaanii kuitenkin puuduttava yksitotisuus, joka kavaltaa yhtyeen tahtovan kuulostaa kekseliäämmältä ja syvällisemmältä kuin mitä se todellisuudessa on. Näinä aikoina, jolloin tyylistään tietoiset baarit ja kahvilat ovat jo valmiiksi täynnä nokkelasti kierrätettyä twee-popia, jää Tennis auttamatta parempiensa taakse. Vaikka yhtye vetää monista oikeista naruista, jää sen musiikki sittenkin työnäytteeksi sen sijaan että todella tavoittaisi tunteiden kolhimat ja repimät sydämet. (Hannu Linkola)\n72 Tindersticks on 20-vuotisella taipaleellaan patinoitunut siihen tympeän ruskeaan messingin sävyyn, jota on myöhäistä yrittää alkaa kiillottaa. Eivätkä fanit muuta toivokaan. He haluavat vaihtoehtorockinsa hiljaisissa väreissä, humidorinlämpöisenä, tunkkaisena kuin vanha tupakkatakki ja turvallisesti tammitynnyrissä mököttäneenä. Jos Something Rain tuo jotain uutta repertuaariin, on se bändisoiton jääminen yhä yhdentekevämmäksi Stuart Staplesin novellimaisten tekstien taustalla (avausraita Chocolate onnistuu melkein koskettamaan). Välillä olen kuulevinani instrumenttipuolella pelkkiä Hammond-uruista muistuttavia rytmiasetuksia; tunnelma on kohteliaan svengaava, lähes loungemainen. Sopisi obskyyrin viinakkeen kyytipojaksi Tradekan ketjuravintolaan. The Something Rain on liioitellun dekadentti asetelmamaalaus, jossa jokainen memento mori -aihe on ihailtavan huolellisesti sommiteltu paikalleen. Se edustaa rutinoitunutta, mutta samalla tylsää korkeakulinarismia. Täydellinen soundtrack sille kontemplatiivisemmalle ravintolaillalle, joka venyy ja venyy hieman liian kosteaksi käyden. Kuppilafilosofien syvällisistä keskusteluista huolimatta rusinalikööripulloa ei keksitä uudelleen. (Joni Kling)\nPurjehduskulttuuria ymmärtämättömistä hiiltyvä Patrick Riley Tennis-yhtyeestä vastaa: kumpi voittaa, Federer vai Nadal?


Aineisto jälleenmyyjille - Sinituote.fi\nEtusivu / Aineisto jälleenmyyjille /\nTältä sivulta löydät Sinituotteen logot ja muut tiedostot jälleenmyyjien käyttöön. Yksittäiset tuotekuvat voit ladata jokaisen tuotteen kohdalta. Löydä etsimäsi tuote tuoteryhmistä.\nSuosittelemme sivuillamme selaimeksi Google Chromea tai Mozilla Firefoxia. Internet Explorerin vanhemmilla versioilla osa verkkokaupan toiminnoista ei toimi oikein ja sivuston käytössä saattaa olla vaikeuksia. Mikäli ongelmia esiintyy, suosittelemme päivittämään selaimen tai kokeilemaan toista selainta.\nLataa tästä logopaketti\nLataa tästä KUNGS-logopaketti\nLataa tästä SINI-pölypussien 3-sarjan tuoteluettelo\nLataa tästä tuoteopas\nSINI-pölypussiluettelo 18.3.2018 Excel-tiedostona